Lisa 1

Veterinaarseaduse eelnõu

seletuskirja juurde

**Määruste eelnõude kavandite loetelu:**

1) maaeluministri määrus „Veterinaararsti kutsetegevuse loa andmise aluseks olevate Euroopa Liidu liikmesriigis, Euroopa Majanduspiirkonna lepinguriigis või Šveitsis veterinaararsti kvalifikatsiooni tõendavate dokumentide loetelu”;

2) maaeluministri määrus „Veterinaararsti sobivustesti koostamise, korraldamise ja hindamise ning tulemustest teavitamise kord”;

3) maaeluministri määrus „Veterinaarteenuse osutamise kohta arvestuse pidamise ja aruande esitamise täpsem kord”;

4) maaeluministri määrus „Riikliku veterinaararstide registri põhimäärus”;

5) maaeluministri määrus „Põllumajanduslooma märgistamise ja registreerimise ning veisepassi väljastamise kord, põllumajanduslooma tapmisest ja hukkumisest ning kõrvaldamisest teavitamise kord ning põllumajanduslooma identifitseerimisvahendi eemaldamise ja asendamise nõuded”;

6) maaeluministri määrus „Põllumajandusloomade registri põhimäärus”;

7) maaeluministri määrus „Nende loomaliikide loetelu, millesse kuuluvate loomade pidamisel koostab isik bioturvalisuse kava”;

8) maaeluministri määrus „Loomsete saaduste ja nende käitlemise, sealhulgas looma enda tarbeks tapmise veterinaarnõuded”;

9) maaeluministri määrus „Loomse paljundusmaterjali märgistamise nõuded”;

10) maaeluministri määrus „Põllumajandus- ja Toiduametile esitatava teatise sisu nõuded ning esitamise korra, laboris loomataudide laboratoorsete leidude kohta arvestuse pidamise ning selle kohta aruannete esitamise täpsema korra ja aruande sisu nõuded, ning zoonooside ja zoonoossete haigusetekitajate loetelu, mille leiust tuleb Põllumajandus-ja Toiduametit teavitada ja muude loomataudide, zoonooside ja zoonoossete haigusetekitajate loetelu, mille kohta laboril tuleb arvestust pidada”;

11) maaeluministri määrus „Zoonooside seire korraldamise nõuded”;

12) maaeluministri määrus „Salmonellooside tõrje eeskiri”;

13) sotsiaalministri määrus „Teatamiskohustuslike zoonooside loetelu”;

14) maaeluministri määrus „Kohustuslikult või vajaduspõhiselt tõrjutavate loomataudide nimekiri, mille puhul taudikahju hüvitatakse”;

15) maaeluministri määrus „Nõuded eksperdiarvamusele ja looma, sealhulgas aretuslooma väärtuse arvutamise kord”;

16) maaeluministri määrus „Veterinaararsti loomatauditõrje toimingus tegemisel veterinaararsti osalemise tasu määrad ja veterinaararstile tasu maksmise kord”;

17) maaeluministri määrus „Volitatud veterinaararsti volitusega seotud veterinaarjärelevalve toimingu tegemise eest makstava tasu määrad ja tasu maksmise kord ning volitatud veterinaararsti sõidukulude katteks makstava hüvitise määr sõidukilomeetri kohta”;

18) maaeluministri määrus „Maaeluministri määruste muutmine”;

19) maaeluministri määrus „Põllumajandusministri määruste muutmine”;

20) Vabariigi Valitsuse määrus „Vabariigi Valitsuse määruste muutmine seoses veterinaarseadusega”.

****

**KAVAND**

09.03.2021

|  |  |
| --- | --- |
| Määrus | xx.xx.2021 nr ….. |
| **Veterinaararsti kutsetegevuse loa andmise aluseks olevate Euroopa Liidu liikmesriigis, Euroopa Majanduspiirkonna lepinguriigis või Šveitsis veterinaararsti kvalifikatsiooni tõendavate dokumentide loetelu1** |  |

Määrus kehtestatakse veterinaarseaduse § 14 lõike 4 alusel.

**§ 1. Reguleerimisala**

(1) Määrusega kehtestatakse veterinaararstile kutsetegevuse loa andmise aluseks olevate Euroopa Liidu liikmesriigis, Euroopa Majanduspiirkonna lepinguriigis (edaspidi *liikmesriik*) või Šveitsis veterinaararsti kvalifikatsiooni tõendavate dokumentide loetelu.

(2) Määrust kohaldatakse liikmesriigis või Šveitsis veterinaararsti kvalifikatsiooni omandanud isiku veterinaararsti kutsetegevuse loa taotluse menetlemisele Põllumajandus- ja Toiduametis.

**§ 2. Liikmesriigis või Šveitsis veterinaararsti kvalifikatsiooni tõendavad dokumendid**

(1) Veterinaararsti kvalifikatsiooni tõendab liikmesriigis või Šveitsis välja antud diplom, tunnistus või sertifikaat (edaspidi *diplom*), mis annab õiguse osutada veterinaarteenust veterinaararstina selles riigis, kus kvalifikatsioon omandati.

(2) Liikmesriigis või Šveitsis tõendab veterinaararsti kvalifikatsiooni Euroopa Parlamendi ja nõukogu direktiivi 2005/36/EÜ kutsekvalifikatsiooni tunnustamise kohta (ELT L 255, 30.09.2005, lk 22–142) V lisa punktis 5.4.2 nimetatud dokument.

(3) Enne Euroopa Parlamendi ja nõukogu direktiivi 2005/36/EÜ V lisa punktis 5.4.2 nimetatud võrdluskuupäeva liikmesriigis või Šveitsis välja antud veterinaararsti diplom on kvalifikatsiooni tõendav dokument koos asjaomase riigi pädeva asutuse välja antud tõendiga, mis kinnitab, et isik on tõendi väljaandmisele eelnenud viie aasta jooksul vähemalt kolm järjestikust aastat töötanud veterinaararstina.

(4) Järgmised veterinaararsti diplomid on kvalifikatsiooni tõendavaks dokumendiks koos järgmiste dokumentidega:

1) Saksa Demokraatlikus Vabariigis välja antud veterinaararsti diplom või veterinaararsti diplom, mille omanik on alustanud õppekava läbimist enne 3. oktoobrit 1990. a, koos Saksa Liitvabariigi pädeva asutuse tõendiga veterinaararstina tegutsemise õiguse kohta ning tõendiga, mis kinnitab, et isik on tõendi väljaandmisele eelnenud viie aasta jooksul vähemalt kolm järjestikust aastat töötanud veterinaararstina;

2) Nõukogude Sotsialistlike Vabariikide Liidus välja antud veterinaararsti diplom või veterinaararsti diplom, mille omanik on alustanud õppekava läbimist enne 11. märtsi 1990. a, koos Leedu Vabariigi pädeva asutuse tõendiga veterinaararstina tegutsemise õiguse kohta ning tõendiga, mis kinnitab, et isik on tõendi väljaandmisele eelnenud viie aasta jooksul vähemalt kolm järjestikust aastat töötanud veterinaararstina;

3) Nõukogude Sotsialistlike Vabariikide Liidus välja antud veterinaararsti diplom või veterinaararsti diplom, mille omanik on alustanud õppekava läbimist enne 21. augustit 1991. a, koos Läti Vabariigi pädeva asutuse tõendiga veterinaararstina tegutsemise õiguse kohta ning tõendiga, mis kinnitab, et isik on tõendi väljaandmisele eelnenud viie aasta jooksul vähemalt kolm järjestikust aastat töötanud veterinaararstina;

4) Jugoslaavia Föderatiivses Sotsialistlikus Vabariigis välja antud veterinaararsti diplom või veterinaararsti diplom, mille omanik on alustanud õppekava läbimist enne 25. juunit 1991. a, koos Sloveenia Vabariigi pädeva asutuse tõendiga veterinaararstina tegutsemise õiguse kohta ning tõendiga, mis kinnitab, et isik on tõendi väljaandmisele eelnenud viie aasta jooksul vähemalt kolm järjestikust aastat töötanud veterinaararstina;

5) Jugoslaavia Föderatiivses Sotsialistlikus Vabariigis välja antud veterinaararsti diplom või veterinaararsti diplom, mille omanik on alustanud õppekava läbimist enne 8. oktoobrit 1991. a, koos Horvaatia Vabariigi pädeva asutuse tõendiga veterinaararstina tegutsemise õiguse kohta ning tõendiga, mis kinnitab, et isik on tõendi väljaandmisele eelnenud viie aasta jooksul vähemalt kolm järjestikust aastat töötanud veterinaararstina;

6) Tšehhoslovakkia Sotsialistlikus Rahvavabariigis välja antud veterinaararsti diplom või veterinaararsti diplom, mille omanik on alustanud õppekava läbimist enne 1. jaanuari 1993. a, koos Slovaki Vabariigi või Tšehhi Vabariigi pädeva asutuse tõendiga veterinaararstina tegutsemise õiguse kohta ning tõendiga, mis kinnitab, et isik on tõendi väljaandmisele eelnenud viie aasta jooksul vähemalt kolm järjestikust aastat töötanud veterinaararstina.

**§ 3. Määruse jõustumine**

Määrus jõustub 1. juulil 2021. a.

1Euroopa Parlamendi ja nõukogu direktiiv 2005/36/EÜ kutsekvalifikatsiooni tunnustamise kohta (ELT L 255, 30.09.2005, lk 22–142); muudetud direktiividega 2006/100/EÜ (ELT L 363, 20.12.2006, lk 141–237), 2013/25/ EL (ELT L 158, 10.06.2013, lk 368–375), 2013/55/EL (ELT L 354, 28.12.2013, lk 132–170) ja määrustega (EÜ) nr 1430/2007 (ELT L 320, 06.12.2007, lk 3–11), (EÜ) nr 755/2008 (ELT L 205, 01.08.2008, lk 10–12), (EÜ) nr 1137/2008 (ELT L 311, 21.11.2008, lk 1–54), (EÜ) nr 279/2009 (ELT L 93, 07.04.2009, lk 11–12), (EÜ) nr 213/2011 (ELT L 59, 04.03.2011, lk 4–7), (EÜ) nr 623/2012 (ELT L 180, 12.07.2012, lk 9–11) ning otsustega (EL) 2016/790 (ELT L 134, 24.05.2016, lk 135–228), (EL) 2017/2113 (ELT L 317, 01.12.2017, lk 119–220).

(allkirjastatud digitaalselt)

Urmas Kruuse

Maaeluminister

(allkirjastatud digitaalselt)

Tiina Saron

Kantsler

****

**KAVAND**

09.03.2021

|  |  |
| --- | --- |
| Määrus | xx.xx.2021 nr ….. |
| **Veterinaararsti sobivustesti koostamise, korraldamise ja hindamise ning tulemustest teatamise kord** |  |

Määrus kehtestatakse veterinaarseaduse § 15 lõike 6 alusel.

**§ 1. Reguleerimisala**

Määrusega kehtestatakse väljaspool Euroopa Liidu liikmesriiki, Euroopa Majanduspiirkonna lepinguriiki või Šveitsi veterinaararsti kvalifikatsiooni omandanud isiku (edaspidi *taotleja*) poolt veterinaararsti kutsetegevuse loa saamiseks sooritatava sobivustesti koostamise, korraldamise, hindamise ja tulemustest teatamise kord.

**§ 2. Sobivustesti koostamine**

(1) Veterinaararsti sobivustesti koostab Eesti Maaülikooli veterinaarmeditsiini ja loomakasvatuse instituut.

(2) Sobivustest peab võimaldama kontrollida ja hinnata taotleja kutse-, eri- ja ametialaseid teadmisi, oskusi ning vilumusi, mis on vajalikud Eestis veterinaarpraksisega tegelemiseks.

(3) Sobivustest peab lisaks lõikes 2 nimetatule võimaldama kontrollida ja hinnata vähemalt:

1) teadmisi Eestis veterinaarkorraldust, loomatervist, toiduohutust ja -hügieeni, loomade ravimist ja söötmist reguleerivatest õigusaktidest ning riikliku veterinaarjärelevalve ja veterinaarkontrolli toimimisest;

2) teadmisi veterinaararsti kutse-eetikast ja heast veterinaarsest tavast.

**§ 3. Sobivustesti korraldamine**

(1) Veterinaararsti sobivustesti korraldab Eesti Maaülikooli veterinaarmeditsiini ja loomakasvatuse instituut.

(2) Sobivustest korraldatakse taotleja avalduse alusel veterinaarseaduse § 15 lõikes 5 sätestatud tähtaja jooksul.

(3) Sobivustesti korraldamise taotlemisel esitab taotleja Eesti Maaülikooli veterinaarmeditsiini ja loomakasvatuse instituudi direktorile (edaspidi *direktor*) avalduse, mis sisaldab haldusmenetluse seaduse § 14 lõikes 3 nimetatud andmeid.

(4) Avaldusele lisatakse järgmiste dokumentide koopiad:

1) veterinaararsti kvalifikatsiooni tõendav dokument;

2) kutsealal töötamist tõendav dokument selle olemasolu korral;

3) Põllumajandus- ja Toiduameti otsus veterinaararsti kutsetegevuse loa andmisest keeldumise kohta.

(5) Sobivustesti korraldamiseks moodustab direktor eksamikomisjoni, lähtudes Eesti Maaülikooli õppekorralduseeskirjast ning bakalaureuse- ja magistrikraadi ning rakenduskõrgharidusõppe diplomi andmise tingimustest ja korrast. Eksamikomisjoni kaasatakse vähemalt üks veterinaararste ühendava erialaorganisatsiooni esindaja.

(6) Sobivustesti toimumise täpse aja määrab eksamikomisjon.

(7) Taotlejale toimetatakse kätte dokument, milles kajastub sobivustesti toimumise kuupäev, koht, vorm, täpsem hindamise kord ja sisulised ainevaldkonnad. Dokument toimetatakse taotlejale kätte lõikes 3 nimetatud avalduses märgitud viisil vähemalt 20 tööpäeva enne sobivustesti toimumist.

(8) Taotleja kinnitab Eesti Maaülikooli veterinaarmeditsiini ja loomakasvatuse instituudile oma soovi sobivustest sooritada, registreerudes sobivustestile kirjalikult või kirjalikku taasesitamist võimaldavas või elektroonilises vormis hiljemalt kümme tööpäeva enne sobivustesti toimumise tähtpäeva.

(9) Registreerunud taotleja lubatakse sobivustestile isikut tõendava dokumendi esitamise korral.

**§ 4. Sobivustesti tulemuse hindamise ja tulemusest teatamise kord**

(1) Sobivustesti tulemusi hindab eksamikomisjon haridus- ja teadusministri 27. oktoobri 2009. a määruses nr 71 „Ühtne hindamissüsteem kõrgharidustasemel, koos diplomi kiitusega (*cum laude*) andmise tingimused” ning Eesti Maaülikooli õppekorralduseeskirjas kehtestatud korras.

(2) Sobivustesti tulemused vormistatakse protokolliga, kuhu kantakse:

1) protokolli koostamise kuupäev;

2) sobivustesti toimumise kuupäev ja koht;

3) sobivustesti korraldamisel viibinud eksamikomisjoni liikmete nimed;

4) sobivustestile registreerunud taotlejate nimed;

5) sobivustesti sooritama saabunud taotlejate nimed;

6) sobivustesti tulemused (taotlejate nimed ja nende sobivustesti tulemused);

7) eksamikomisjoni põhjendatud otsus sobivustesti sooritamise kohta.

(3) Taotlejale toimetatakse kätte dokument sobivustesti tulemuse kohta § 3 lõikes 3 nimetatud avalduses märgitud viisil kümne tööpäeva jooksul eksamikomisjoni otsuse tegemise päevast arvates.

**§ 5. Määruse jõustumine**

Määrus jõustub 1. juulil 2021. a.

(allkirjastatud digitaalselt)

Urmas Kruuse

Maaeluminister

(allkirjastatud digitaalselt)

Tiina Saron

Kantsler

****

**KAVAND**

09.03.2021

|  |  |
| --- | --- |
| Määrus | xx.xx.2021 nr ….. |
| **Veterinaarteenuse osutamise kohta arvestuse pidamise ja aruande esitamise täpsem kord** |  |

Määrus kehtestatakse veterinaarseaduse § 19 lõike 2 alusel.

**§ 1. Reguleerimisala**

Määrusega kehtestatakse veterinaarteenuse osutamise kohta arvestuse pidamise ja aruande esitamise täpsem kord, välja arvatud ravimite ja ravimsööda kasutamise üle arvestuse pidamise kord.

**§ 2. Veterinaarteenuse osutamise kohta peetavas arvestuses sisalduvad andmed**

(1) Veterinaararsti peetav arvestus sisaldab järgmisi andmeid loomadele teostatud uuringute ja ravimenetluste kohta:

1) ravimenetluse teostanud arsti nimi ja kutsetegevuse number;

2) loomapidaja andmed;

3) ravitud loomaliik;

4) looma identifitseerimise andmed ̶ kiibi või märgi number, kirjeldus (tõug, vanus, sugu, kaal, eritunnused);

5) teostatud uuringud, kuupäevad ja tulemused;

6) diagnoos;

7) raviskeem, teostatud ravi, profülaktika või metafülaktika ja ravi kestus;

8) kodune ravijuhend, juhul kui looma ravimine jätkub loomapidaja poolt.

(2) Veterinaararsti peetav arvestus sisaldab järgmisi andmeid muu veterinaarteenuse osutamise kohta:

1) arvestus süstitavate transponderite hankimise ja paigaldamise kohta;

2) arvestus Euroopa Liidu lemmikloomade identifitseerimisdokumentide hankimise ja väljastamise kohta.

(3) Veterinaarteenuse osutamisega seotud arvestust võib pidada paberil või elektroonsena.

(4) Looma haiguslugu säilitatakse vähemalt 3 aastat.

**§ 3. Veterinaararsti esitatav aruandlus**

Veterinaararst esitab aruandluse Põllumajandus- ja Toiduameti nõudmisel. Esitatav aruanne peab sisaldama vähemalt:

1) kliiniliselt või laboratoorselt diagnoositud teavituskohustusliku või esile kerkinud loomataudi juhtumite arv loomaliikide kaupa;

2) vaktsineerimiste ja muude ennetavad menetluste arv loomaliikide kaupa;

3) Euroopa Liidu lemmiklooma passide arvestuse kohta;

4) kasutatud ravimite kohta.

**§ 4. Määruse jõustumine**

Määrus jõustub 1. juulil 2021. a.

(allkirjastatud digitaalselt)

Urmas Kruuse

Maaeluminister

(allkirjastatud digitaalselt)

Tiina Saron

Kantsler

****

**KAVAND**

09.03.2021

|  |  |
| --- | --- |
| Määrus | xx.xx.2021 nr ….. |
| **Riikliku veterinaararstide registri põhimäärus** |  |

Määrus kehtestatakse veterinaarseaduse § 21 lõike 1 alusel.

**1. peatükk**

**Üldsätted**

**§ 1. Andmekogu nimi ja eesmärk**

(1) Andmekogu ametlik nimi on „Riiklik veterinaararstide register”.

(2) Riikliku veterinaararstide registri (edaspidi *register*) eesmärk on tagada tarbijale teave veterinaarteenuse osutamise õigusega veterinaararstide kohta, tõhus veterinaarteenuse järelevalve ja veterinaarkontroll ja vajalike andmete kogumine veterinaaria valdkonna paremaks korraldamiseks.

**§ 2. Registri vastutav ja volitatud töötleja**

Registri vastutav töötleja (edaspidi *töötleja*) on Põllumajandus- ja Toiduamet.

**§ 3. Registri kasutajad**

(1) Töötleja määrab oma ametniku või töötaja registri administraatori õigustega kasutajaks (edaspidi *administraator*). Administraator täidab töötleja ülesandeid, sealhulgas annab töötleja ametnikule või töötajale juurdepääsuõiguse registri tehnoloogilisele keskkonnale. Administraatoril on juurdepääsuõigus kõigile andmetele ja logidele ning ta võib muuta andmeid, kui see on vajalik süsteemi tõrgeteta töö või andmetervikluse tagamiseks.

(2) Töötleja määrab oma ametniku või töötaja registri volitatud kasutajaks (edaspidi *volitatud kasutaja*). Volitatud kasutaja täidab töötleja ülesandeid, sealhulgas kogub, salvestab, korrastab, muudab, säilitab, avalikustab ja kustutab registriandmeid. Volitatud kasutajal on õigus pääseda ligi andmetele ulatuses, mis on vajalik tema ameti- või tööülesannete täitmiseks.

**§ 4. Registri pidamine**

(1) Registrit peetakse veebipõhise liidesega ühetasandilise infotehnoloogilise andmekoguna elektrooniliselt ning andmeid töödeldakse digitaalselt infosüsteemi pidamiseks välja töötatud tarkvaraga.

(2) Maaeluministeerium majutab registri digitaalset andmebaasi ja korraldab tehnoloogilise keskkonna haldamist.

(3) Andmed on registris digitaalkujul. Andmeid säilitatakse digitaalselt ja arhiveeritakse veterinaarseaduse § 21 lõike 7 kohaselt.

(4) Register koosneb:

1) digitaalsest andmebaasist;

2) kande alusdokumentidest;

3) arhiveeritud registriandmetest.

**§ 5. Registri turvaklass**

Registri turvaklass on K1T1S2. Registri turbeaste on keskmine (M).

**2. peatükk**

**Registrisse kantavad andmed ja andmete allikad**

**§ 6. Üldandmed veterinaararsti kutsetegevuse luba taotleva ja seda omava veterinaararsti kvalifikatsiooniga isiku kohta**

(1) Registrisse kantakse veterinaararsti kutsetegevuse luba (edaspidi *kutsetegevuse luba*) taotleva ja seda omava veterinaararsti kvalifikatsiooniga isiku (selles paragrahvis edaspidi *isik*) kohta järgmised isikuandmed:

1) ees- ja perekonnanimi;

2) eelmine või eelmised ees- ja perekonnanimi või -nimed;

3) isikukood, selle puudumise korral sünniaasta, -kuu ja -päev;

4) isikut tõendava dokumendi nimetus ja number, kui isik ei ole kantud Eesti rahvastikuregistrisse;

5) kontaktandmed (telefoninumber, elektronposti aadress ja postiaadress);

6) eelmise töökoha riik.

(2) Registrisse kantakse isiku kohta järgmised veterinaararsti kvalifikatsiooni tõendavad andmed:

1) eriala;

2) spetsialiseerumine (kitsam eriala valdkond selle olemasolu korral);

3) veterinaararsti kvalifikatsiooni tõendava dokumendi nimetus ja number;

4) veterinaararsti kvalifikatsiooni tõendava dokumendi väljastanud õppeasutuse nimi ja dokumendi väljaandmise aeg;

5) õppeasutusse immatrikuleerimise aasta;

6) veterinaararsti kvalifikatsiooni tõendava dokumendi väljastanud riik;

7) varasem veterinaararsti kvalifikatsiooni tunnustamine Euroopa Liidu liikmesriigi, Euroopa Majanduspiirkonna lepinguriigi või Šveitsi poolt.

(3) Registrisse kantakse isiku kohta järgmised veterinaarseaduse § 20 kohast erialast täiendamist tõendavad andmed:

1) erialase täiendamise aeg;

2) erialase täiendamise tundide arv;

3) erialast täiendamist korraldanud koolitaja, juhendaja või asutuse nimi;

4) erialase täiendamise sisu.

(4) Registrisse kantakse isikule volitatud veterinaararsti õiguste andmise kohta järgmised andmed:

1) volituse alguse kuupäev;

2) volituse lõppemise kuupäev;

3) järelevalvepiirkond (maakond, järelevalveobjekt).

**§ 7. Andmed kutsetegevuse loa kohta**

Registrisse kantakse kutsetegevuse loa kohta järgmised andmed:

1) Põllumajandus- ja Toiduameti otsus kutsetegevuse loa andmise või andmisest keeldumise kohta koos otsuse numbri ja otsuse tegemise kuupäevaga;

2) kutsetegevuse loa number;

3) kutsetegevuse loa väljaandmise riik;

4) Põllumajandus- ja Toiduameti otsus kutsetegevuse loa peatamise kohta koos otsuse tegemise numbri ja otsuse tegemise kuupäevaga;

5) kutsetegevuse loa peatamise aeg;

6) Põllumajandus- ja Toiduameti otsus kutsetegevuse loa kehtetuks tunnistamise kohta koos otsuse numbri ja otsuse tegemise kuupäevaga;

7) kutsetegevuse loa kehtetuks tunnistamise või kehtetuks muutumise alus;

8) veterinaararsti registriandmete arhiveerimise kuupäev.

**§ 8. Andmed ettekirjutuse kohta**

Registrisse kantakse veterinaararsti kutsetegevust käsitleva iga ettekirjutuse kohta eraldi järgmised andmed:

1) ettekirjutuse teinud majandushaldusasutuse nimetus ning ettekirjutuse teinud isiku nimi;

2) ettekirjutuse kuupäev ja number;

3) ettekirjutuse sisu ja õiguslik alus;

4) ettekirjutuse põhjendus;

5) ettekirjutuse täitmise tähtaeg;

6) ettekirjutuse täitmise või täitmata jätmise andmed;

7) ettekirjutuse vaidlustamise korral kuni vaide või kaebuse suhtes tehtud otsuse jõustumiseni märge vaidlustamise kohta;

8) ettekirjutuse kehtetuks tunnistamise otsuse olemasolu korral otsuse kehtetuks tunnistamise aeg ja ulatus.

**§ 9. Andmed tegutsemiskeelu kohta**

Registrisse kantakse kriminaalasjas jõustunud kohtuotsusega määratud iga tegutsemiskeelu kohta eraldi järgmised andmed:

1) keeldu kohaldava kohtulahendi kuupäev, number ja lahendi teinud kohtu nimetus;

2) keelu kehtima hakkamise aeg;

3) keelu kehtivuse lõppemise aeg;

4) keelu ulatus.

**§ 10. Andmekogudest saadavad andmed**

(1) Riigi infosüsteemi haldussüsteemis muu andmekogu põhiandmeteks määratud andmed saadakse sellest andmekogust, mis neid põhiandmetena kogub.

(2) Andmevahetus teiste andmekogudega toimub avaliku teabe seaduse § 439 lõike 1 punkti 5 alusel kehtestatud korras läbi riigi infosüsteemide andmevahetuskihi.

**§ 11. Andmeandjatelt saadavad andmed**

(1) Kutsetegevuse luba taotlevalt ja seda omavalt veterinaararsti kvalifikatsiooniga isikult saadakse § 6 lõigetes 1–3 ja §-s 9 nimetatud andmed.

(2) Töötlejalt saadakse § 6 lõikes 4 ja §-des 7–8 nimetatud andmed.

**3. peatükk**

**Registri andmete töötlemine ja registri tegevuse lõpetamine**

**§ 12. Andmete registrisse kandmine**

(1) Registrisse kannavad andmeid:

1) töötleja;

2) kutsetegevuse luba taotlev ja seda omav veterinaararsti kvalifikatsiooniga isik.

(2) Töötleja kannab temale esitatud dokumentides sisalduvad andmed ning kutsetegevuse loa ja ettekirjutuse andmed registrisse hiljemalt andmete saamisele, andmete aluseks oleva otsuse või ettekirjutuse tegemisele järgneval tööpäeval.

(3) Kutsetegevuse luba taotlev ja seda omav veterinaararsti kvalifikatsiooniga isik esitab andmed Eesti teabevärava või töötleja veebilehel asuva viida kaudu üle turvakanali ligipääsetavas infosüsteemis, elektroonselt digiallkirjastatult või kirjalikult paberil. Eesti teabevärava ja töötleja veebilehel asuva viida kaudu üle turvakanali ligipääsetavas infosüsteemis identifitseeritakse andmete esitaja ID-kaardi abil ning registrisse andmete kandmise või registriandmete muutmise taotlust ei pea digiallkirjastama.

**§ 13. Andmete parandamine registris**

(1) Töötleja kontrollib registriandmete õigsust, kui esineb põhjendatud kahtlus, et registriandmed ei ole õiged. Töötleja kannab registriandmete ebaõigsuse kahtluse kohta registrisse teabe, mis jääb sinna kuni andmete õigsuse tuvastamiseni või nende parandamiseni.

(2) Registriandmete parandamine on ebaõigete registriandmete õigeks muutmine töötleja poolt. Registriandmed on ebaõiged, kui nad ei vasta kande aluseks olnud dokumentides esitatud andmetele, kui muudes seaduse alusel asutatud andmekogudes on samu andmeid uuendatud või kui registriandmetes on keele- või trükiviga või muu vormilist laadi viga.

(3) Ebaõiged registriandmed parandab töötleja hiljemalt ebaõigsusest teada saamise päevale järgneval tööpäeval.

**§ 14. Andmete registrisse kandmise aluseks olevad dokumendid**

Registrisse kantakse andmed järgmiste dokumentide alusel:

1) kutsetegevuse loa taotlus;

2) isikut tõendav dokument, kui isik ei ole kantud Eesti rahvastikuregistrisse;

3) veterinaararsti kvalifikatsiooni tõendav dokument, vajaduse korral koos veterinaararsti kvalifikatsiooni tõendava dokumendi väljastanud õppeasutuse loomaarstiõppe õppekava ja Eesti Maaülikooli hinnanguga kutsetegevuse loa taotleja läbitud õppekava Eesti asjakohasele õppekavale vastavuse kohta;

4) Euroopa Liidu liikmesriigi, Euroopa Majanduspiirkonna lepinguriigi või Šveitsi pädeva asutuse väljastatud

tõend veterinaararsti kvalifikatsiooni tunnustamise kohta;

5) veterinaararsti sobivustesti sooritamist või veterinaarseaduse § 8 lõike 5 kohast täiendusõppe lõpuhindamise läbimist tõendavad dokumendid;

6) veterinaarseaduse § 13 lõige 1 punkt 4 kohast erialast täiendamist tõendavad dokumendid;

7) Põllumajandus- ja Toiduameti tehtud asjakohased otsused;

8) kohtuotsus, millega on veterinaararstilt ära võetud veterinaarpraksisega tegelemise õigus;

9) veterinaararsti tegevust käsitlev ettekirjutus;

10) registriandmete muutmise taotlus.

**§ 15. Registriandmete kehtetuks tunnistamine**

(1) Registriandmed tunnistatakse kehtetuks järgmistel juhtudel:

1) kutsetegevuse loa andmisest keeldumise otsuse korral;

2) kutsetegevuse loa kehtetuks tunnistamise või kehtetuks muutumise korral.

(2) Kehtetuks tunnistatud registriandmeid ja nende alusdokumente säilitatakse arhiivis veterinaarseaduse § 21 lõikes 7 sätestatud tähtaja jooksul. Arhiivi kantud registriandmetele tagab töötleja juurdepääsu õigustatud huvi korral.

(3) Säilitustähtaja möödumisel kehtetuks tunnistatud registriandmed kustutatakse.

**§ 16. Juurdepääs registrisse kantud andmetele**

(1) Töötlejal on registris juurdepääs kõigile andmetele.

(2) Kutsetegevuse luba taotleval ja seda omaval veterinaararsti kvalifikatsiooniga isikul on registris juurdepääs enda andmetele Eesti teabevärava või töötleja veebilehel asuva viida kaudu üle turvakanali ligipääsetavas süsteemis.

(3) Registrisse kantud andmetest on avalikud § 6 lõike 1 punktis 1 ja lõikes 4 ning § 7 punktides 2 ja 5 nimetatud andmed kutsetegevuse luba omava veterinaararsti kvalifikatsiooniga isiku kohta. Volitatud veterinaararsti kohta avalikustatakse ka § 6 lõike 1 punktis 5 nimetatud andmed.

(4) Avalikud registriandmed tehakse avalikkusele kättesaadavaks Eesti teabevärava kaudu ning avalikustatakse töötleja veebilehel.

**§ 17. Registriandmete logimine**

(1) Andmete registrisse kandmine, sealhulgas registriandmete muutmine, logitakse. Logis säilitatakse kande sisu, kuupäev ja kellaaeg ning selle tegija nimi.

(2) Logi säilitatakse kolm aastat kande tegemisest arvates.

(3) Säilitustähtaja möödumisel logi kustutatakse.

**§ 18. Registri tegevuse lõpetamine**

Registri tegevus lõpetatakse kooskõlas arhiiviseaduses ja avaliku teabe seaduses sätestatud nõuetega.

**4. peatükk**

**Rakendussätted**

**§ 19. Rakendussätted**

(1) Register on asutatud põllumajandusministri 7. aprilli 2015. a määrusega nr 30 „Riikliku veterinaararstide registri põhimäärus”.

(2) Määrus jõustub 1. juulil 2021. a.

(allkirjastatud digitaalselt)

Urmas Kruuse

Maaeluminister

(allkirjastatud digitaalselt)

Tiina Saron

Kantsler

****

**KAVAND**

09.03.2021

|  |  |
| --- | --- |
| Määrus | xx.xx.2021 nr ….. |
| **Põllumajanduslooma märgistamise ja registreerimise ning veisepassi väljastamise kord, põllumajanduslooma tapmisest ja hukkumisest ning kõrvaldamisest teavitamise kord ning põllumajanduslooma identifitseerimisvahendi eemaldamise ja asendamise nõuded** |  |

Määrus kehtestatakse veterinaarseaduse § 31 lõike 3 alusel.

**§ 1.** **Põllumajanduslooma identifitseerimine**

(1) Identifitseerimisele kuuluvad Euroopa Parlamendi ja nõukogu määruse (EL) 2016/429 (ELT L 84, 31.03.2016), loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks, artiklis 109 ning Euroopa Parlamendi ja nõukogu määruses (EL) 2019/2035 (ELT L 314, 05.12.2019), millega täiendatakse Euroopa Parlamendi ja nõukogu määrust (EL) 2016/429 seoses maismaaloomade pidamise ettevõtteid ja haudejaamu ning teatavate peetavate maismaaloomade ja haudemunade jälgitavust käsitlevate eeskirjadega, artiklis 73 nimetatud liiki loomad.

(2) Põllumajanduslooma identifitseerimiseks ta märgistatakse ning registreeritakse põllumajandusloomade registris (edaspidi *register*). Peetavate loomade identifitseerimine ja registreerimine toimub Euroopa Parlamendi ja nõukogu määruse (EL) 2019/2035 kohaselt.

(3) Individuaalse kordumatu numbriga identifitseeritava põllumajanduslooma märgistamise korral esitab loomapidaja töötlejale taotluse looma andmete registreerimiseks seitsme päeva jooksul looma märgistamisest arvates.

(4) Loomapidaja esitab peetavate põllumajandusloomade kohta registrisse kantud andmete muutumise korral töötlejale andmed seitsme päeva jooksul andmete muutumisest arvates. Karjana identifitseeritavate loomade kohta andmete muutumise kohta esitatakse andmed sündmusele järgneva kuu 1. kuupäevaks.

**§ 2. Veise, kaamellase ja hirvlase ning sea identifitseerimise kord**

(1) Veis, kaamellane ja hirvlane ja märgistatakse 20 päeva jooksul looma sündimise päevast arvates või enne nimetatud tähtaja möödumist looma ühest karjast teise või tapamajja viimise korral.

(2) Siga märgistatakse loomakasvatushoonest või -rajatisest või loomade pidamiseks piiritletud alalt, kus siga sündis, välja liikumise korral.

**§ 3. Hobuslase identifitseerimise ja registreerimise kord**

(1) Hobuslase identifitseerib ja hobuslase passi väljastab põllumajandusloomade aretuse seaduse alusel hobuslaste tõuraamatu pidamiseks tegevusloa saanud ettevõtja (edaspidi *aretusühing*) komisjoni määruse (EL) 2019/2035 kohaselt.

(2) Hobuslase passi saamiseks esitab loomapidaja aretusühingule komisjoni määruse (EL) 2019/2035 artikli 58 lõike 3 kohase taotluse hiljemalt 30 päeva enne hobuslase kuue kuu vanuseks saamist või enne hobuslase väljaviimist ettevõttest, kus hobuslane sündis, kui selliseks liikumiseks peab komisjoni määruse (EL) 2019/2035 artikli 66 kohaselt olema hobuslasega kaasas identifitseerimisdokument.

(3) Alaliselt Eestis paikneva hobuslase teises liikmesriigis komisjoni määruse (EL) 2015/262 (ELT L 59, 3.3.2015, lk 1—53) artikli 11 lõike 3 kohaselt väljastatud pass esitatakse Eestis tegevusloa saanud aretusühingule hobuslase andmete kandmiseks põllumajandusloomade registrisse.

(4) Veterinaararst paigaldab hobuse identifitseerimiseks loomale transpondri.

(5) Aretusühing registreerib oma andmekogus hobuslase kohta vähemalt komisjoni määruse (EL) 2019/2035 artiklis 64 nimetatud andmed ja annab need registrile üle 15 päeva jooksul hobuslase andmete registreerimisest või registrisse kantavate andmete muutumise päevast arvates.

**§ 4. Euroopa Liidu liikmesriigist saabunud või Eestisse toimetatud veise, lamba, kitse ja sea registreerimise kord**

(1) Euroopa Liidu liikmesriigist veise, lamba, kitse ja sea Eestisse saabumise korral esitab loomapidaja töötlejale looma andmete registreerimiseks taotluse seitsme päeva jooksul looma Eestisse toimetamise päevast arvates.

(2) Euroopa Liidu liikmesriigist Eestisse saabumise korral seal, lambal ja kitsel säilitatakse päritoluriigi identifitseerimisnumber.

(3) Veise, lamba, kitse, sea, hirvlase ja kaamellase,kes ei pärine Euroopa Liidu liikmesriigist ja on läbinud profülaktilise karantiini, märgistab loomapidaja 14 päeva jooksul Eestisse toimetamise päevast arvates ning esitab töötlejale looma andmete registreerimiseks taotluse, kuhu on märgitud ka looma eelmine identifitseerimisnumber, seitsme päeva jooksul looma märgistamisest ja liikumise toimumisest arvates.

(4) Lõikes 3 nimetatud põllumajanduslooma ei pea uuesti märgistama juhul, kui loom viiakse tapamajja ja tapetakse seal 5 päeva jooksul Eestisse toimetamise päevast arvates.

(5) Euroopa Liidu liikmesriigist Eestisse saabumise korral veisega kaasas olev veisepass esitatakse töötlejale koos lõikes 1 nimetatud taotlusega. Töötleja saadab veisepassi tagasi päritoluriigi pädevale asutusele.

**§ 5. Veisepassi väljastamise kord.**

(1) Veise riigist väljaveo korral saadab töötleja loomapidajale või loomapidaja poolt nimetatud looma riigist väljaveo korraldajale lisas esitatud vormi kohase veisepassi taotlusel esitatud aadressil posti teel lihtkirjaga.

(2) Veisepassi kadumise, loetamatuks muutumise või selles vigade avastamise korral esitab loomapidaja uue veisepassi saamiseks töötlejale taotluse seitsme päeva jooksul asjakohase sündmuse toimumisest arvates. Veisepassi loetamatuks muutumise või selles vigade avastamise korral esitatakse töötlejale koos taotlusega ka veisepass.

**§ 6. Põllumajanduslooma tapmisest ja hukkumisest ning kõrvaldamisest teavitamise kord**

(1) Toiduseaduse alusel põllumajandusloomade tapmiseks tegevusloa saanud isik annab põllumajandusloomaga seostatavad tapmise andmed registrile viie tööpäeva jooksul põllumajanduslooma tapmise päevast arvates.

(2) Toiduseaduse alusel põllumajandusloomade tapmiseks tegevusloa saanud isik tagastab tapetud hobuslase puhul kehtetuks tunnistatud hobuslase identifitseerimise dokumendi (edaspidi *hobuslase pass*) selle väljastajale viie tööpäeva jooksul põllumajanduslooma tapmise päevast arvates.

(3) Loomsete kõrvalsaaduste ja nendest saadud toodete käitlemiseks tegevusloa saanud ettevõtja esitab registrile ettevõttesse vastu võetud põllumajanduslooma kohta viie tööpäeva jooksul põllumajanduslooma ettevõttesse vastuvõtmise päevast arvates põllumajanduslooma ettevõttesse vastuvõtmise kuupäeva, andmed looma liigi kohta, vastuvõetud põllumajanduslooma identifitseerimisnumbri, märgistamata põllumajanduslooma puhul nende arvu ning loomapidaja nime ja aadressi.

(4) Loomapidaja, kes peab põllumajandusloomi majandustegevuse eesmärgil, esitab registrile enne põllumajanduslooma loomsete kõrvalsaaduste ja nendest saadud toodete käitlemiseks tegevusloa saanud ettevõtja juurde saatmist saatmise kuupäeva põllumajanduslooma pidamiseks ettenähtud loomapidamisettevõtte registreerimise numbri, mis on pärit põllumajandusloomade registrist, andmed looma liigi kohta, põllumajanduslooma identifitseerimisnumbri, märgistamata põllumajanduslooma puhul nende arvu ning loomsete kõrvalsaaduste ja nendest saadud toodete käitlemiseks tegevusloa saanud ettevõtja nime ja aadressi.

(5) Töötleja teeb andmete esitamiseks vajalikud taotluste vormid kättesaadavaks oma veebilehel.

**§ 7. Identifitseerimisvahendi eemaldamine, kadumine või loetamatuks muutumine**

(1) Kõrvamärgi võib eemaldada või asendada ainult töötleja loal.

(2) Kõrvamärgi kadumise või loetamatuks muutumise korral esitab loomapidaja töötlejale taotluse uue kõrvamärgi saamiseks kahe päeva jooksul kõrvamärgi kadumisest või loetamatuks muutumisest arvates.

(3) Kõrvamärgi kadumise või loetamatuks muutumise korral väljastab väljastav isik 20 päeva jooksul lõikes 2 nimetatud taotluse saamisest arvates loomapidajale sama identifitseerimisnumbriga uue kõrvamärgi (edaspidi *asendusidentifitseerimisvahend*). Väljastav isik teavitab põllumajandusloomade registri volitatud töötlejat väljastatud asendusidentifitseerimisvahendist ühe ööpäeva jooksul.

(4) Kõrvamärgi kadumise või loetamatuks muutumise korral kinnitab loomapidaja põllumajandusloomale asendusidentifitseerimisvahendi seitsme päeva jooksul arvates päevast, mil väljastav isik selle loomapidajale väljastas.

(5) Transpondri loetamatuks muutumise korral teavitab loomapidaja sellest kahe päeva jooksul veterinaararsti, kes paigaldab loomale 20 päeva jooksul sama numbrikombinatsiooniga transpondri.

**§ 8. Rakendussätted**

(1) Määrus jõustub 1. juulil 2021. a.

(2) Veise, kellele on enne 1. juulit 2021. aastat väljastatud veisepass, hukkumise, kadumise, hädatapmise, omatarbeks kohapeal lihaks tapmise, kohapeal kontrolltapmise, kohapeal loomataudi leviku tõkestamiseks tapmise või ekspordi korral kannab loomapidaja, või tapmise korral tapamajas tapmist korraldanud isik asjakohased andmed veisepassi ja tagastab selle töötlejale seitsme päeva jooksul asjakohase sündmuse toimumisest arvates.

(allkirjastatud digitaalselt)

Urmas Kruuse

Maaeluminister

(allkirjastatud digitaalselt)

Tiina Saron

Kantsler

****

**KAVAND**

09.03.2021

|  |  |
| --- | --- |
| Määrus | xx.xx.2021 nr ….. |
| **Põllumajandusloomade registri põhimäärus1** |  |

Määrus kehtestatakse veterinaarseaduse § 34 lõike 3 alusel.

**1. peatükk**

**Üldsätted**

**§ 1. Andmekogu nimetus ja eesmärk**

(1) Andmekogu ametlik nimetus on põllumajandusloomade register (edaspidi *register*).

(2) Põllumajandusloomade registri eesmärk on tõhusa veterinaarjärelevalve ja veterinaarkontrolli tagamiseks pidada arvestust järgmiste isikute ning nende tegevuse üle:

1) veterinaarseaduse alusel tegevusloa saanud või majandustegevusteate esitanud isik ja veterinaarseaduse § 24 lõikes 4 nimetatud isik;

2) loomakaitseseaduse alusel loomade vedamiseks ja loomade pikaajaliseks vedamiseks tegevusloa saanud isik ning katseloomadega varustamiseks, nende kasvatamiseks või kasutamiseks tegevusloa saanud isik;

3) põllumajandusloomade aretuse seaduse alusel tegevusloa saanud isik;

4) toiduseaduse alusel põllumajandusloomade tapmiseks tegevusloa saanud isik.

(3) Registrile kohaldatakse majandustegevuse seadustiku üldosa seaduses registri kohta sätestatut, arvestades veterinaarseaduses, loomakaitseseaduses ja põllumajandusloomade aretuse seaduses sätestatud erisusi.

(4) Veterinaarseaduse § 24 lõikes 4 nimetatud isiku ja tema tegevuse andmete töötlemisele registris kohaldatakse majandustegevuse seadustiku üldosa seaduses ettevõtja andmete töötlemise kohta sätestatut.

**§ 2. Registri vastutav töötleja**

(1) Registri vastutav töötleja on Maaeluministeerium.

(2) Registri vastutav töötleja vastutab registri haldamise seaduslikkuse ja andmekogu arendamise eest.

**§ 3. Registri volitatud töötleja**

(1) Registri volitatud töötlejad on Põllumajanduse Registrite ja Informatsiooni Amet ning **Põllumajandus- ja Toiduamet**.

(2) Põllumajanduse Registrite ja Informatsiooni Amet registri volitatud töötlejana majutab registrit, korraldab registri teenuste ja tehnoloogilise keskkonna haldamist ning töötleb registriandmeid, sealhulgas kogub, salvestab, korrastab, avalikustab, muudab, säilitab ja kustutab neid.

(3) **Põllumajandus- ja Toiduameti** registri volitatud töötlejana töötleb § 6 lõigetes 1–3 ning lõike 4 punktides 1 ja 3 ning majandustegevuse seadustiku üldosa seaduse §-des 53–56 nimetatud andmeid, sealhulgas kogub, salvestab, korrastab, avalikustab ja muudab neid.

(4) Registri volitatud töötleja järgib andmete töötlemisel vastutava töötleja juhiseid ja tagab andmekogu turvalisuse.

**§ 4. Registri kasutajad**

(1) Registri vastutav töötleja määrab oma ametniku või töötaja, kes täidab registri vastutava töötleja ülesandeid, sealhulgas kontrollib registri pidamise seaduslikkust, ja kellel on kõigile registri andmetele ja logidele juurdepääsu õigus.

(2) Registri volitatud töötleja määrab oma ametniku või töötaja registri administraatori õigustega kasutajaks (edaspidi *administraator*). Administraator täidab registri volitatud töötleja ülesandeid, sealhulgas annab volitatud töötleja ametnikule või töötajale registri tehnoloogilisele keskkonnale juurdepääsu õiguse. Administraatoril on õigus pääseda ligi kõigile andmetele ja logidele ning ta võib muuta andmeid, kui see on vajalik süsteemi tõrgeteta töö või andmetervikluse tagamiseks.

(3) Registri volitatud töötleja määrab oma ametniku või töötaja registri volitatud kasutajaks (edaspidi *volitatud kasutaja*). Volitatud kasutaja täidab volitatud töötleja ülesandeid, sealhulgas kogub, salvestab, korrastab, avalikustab, muudab, säilitab ja kustutab registriandmeid. Volitatud kasutajal on õigus pääseda ligi andmetele ulatuses, mis on vajalik tema ameti- või tööülesannete täitmiseks.

(4) Registri volitatud töötleja annab juurdepääsuõiguse järgmistele isikutele ja andmetele:

1) volitatud veterinaararstile tema tööülesannete täitmiseks vajalikele andmetele;

2) aretusühingule ning jõudluskontrolli läbiviijale aretusprogrammi täitmiseks ja jõudluskontrolli läbiviimiseks vajalikele andmetele;

3) halduslepingu alusel põllumajandusloomade identifitseerimisvahendeid väljastavale isikule tema ülesannete täitmiseks vajalikele andmetele;

4) loomsete kõrvalsaaduste ja nendest saadud toodete käitlemiseks tegevusloa saanud ettevõtjale tema ülesannete täitmiseks vajalikele andmetele;

5) toiduseaduse alusel põllumajandusloomade tapmiseks tegevusloa saanud isikule tema ülesannete täitmiseks vajalikele andmetele.

**§ 5. Registri turvaklass**

Registriandmete turvaklass on K2T1S1. Registri turbeaste on keskmine (M).

**2. peatükk**

**Registrisse kantavad andmed ja nende allikad**

**§ 6. Üldandmed majandustegevuse kohta**

(1) Registrisse kantakse ettevõtja ja veterinaarseaduse § 24 lõikes 4 nimetatud isiku tegevusega seotud järgmised üldandmed:

1) majandustegevuse seadustiku üldosa seaduse § 15 lõike 1 punktides 1–7, § 19 lõike 2 punktis 5 ja § 52 lõikes 2 nimetatud andmed;

2) veterinaarseaduse § 24 lõikes 2 ja §-s 25 lõikes 2, loomakaitseseaduse § 201 lõikes 1 ja § 39 lõikes 1 ning põllumajandusloomade aretuse seaduse §-s 5 nimetatud tegevusala;

3) veterinaarseaduse § 26 lõigetes 2 ja 3, loomakaitseseaduse § 202 lõigetes 2 ja 3 ning § 40 lõikes 2 ning põllumajandusloomade aretuse seaduse §-s 6 lõigetes 2 ja 3 nimetatud andmed ja dokumendid;

4) munakanade pidamise ettevõtte maksimumvõimsus ja tootmisviisi kood;

5) andmed hoolsuskohustuse täitmise kava kohta.

(2) Registrisse kantakse majandustegevuse seadustiku üldosa seaduse § 15 lõikes 2 sätestatud andmed järgmiste isikute kohta:

1) loomakaitseseaduse § 421 lõikes 4 nimetatud isik;

2) loomakaitseseaduse § 421 lõikes 5 nimetatud isik;

3) nõukogu määruse (EÜ) nr 1/2005, mis käsitleb loomade kaitset vedamise ja sellega seonduvate toimingute ajal ning millega muudetakse direktiive 64/432/EMÜ ja 93/119/EÜ ning määrust (EÜ) nr 1255/97 (ELT L 3, 05.01.2005, lk 1–44), artikli 6 lõikes 5 nimetatud loomi vedava maanteeveovahendi juht ja saatja.

(3) Registrisse kantakse majandustegevuse seadustiku üldosa seaduse § 15 lõikes 4 sätestatud andmed järgmiste sertifikaatide kohta:

1) nõukogu määruse (EÜ) nr 1/2005 artikli 18 lõikes 1 nimetatud maanteeveovahendi vastavussertifikaat;

2) nõukogu määruse (EÜ) nr 1/2005 artikli 19 lõikes 1 nimetatud loomaveolaeva vastavussertifikaat.

(4) Registrisse kantakse ettevõtja ettevõtte või selle osa (edaspidi *koos ettevõte*) ja veterinaarseaduse § 24 lõikes 4 nimetatud isiku tegevuskoha kohta järgmised üldandmed:

1) majandustegevuse seadustiku üldosa seaduse § 15 lõikes 3 nimetatud andmed sealhulgas kõik aadressid, kui tegevuskoht hõlmab rohkem kui ühte aadressi;

2) geograafilise asukoha koordinaadid;

3) registris registreerimise number (edaspidi *registrinumber*).

(5) Lõike 4 punktis 3 nimetatud registrinumber koosneb Eesti ISO-koodi tähisest „EE” ja kuni 12 numbrist. Munakanade pidamise ettevõtte puhul koosneb registrinumber tootmisviisi märkivast numbriosast ning Eesti ISO-koodi tähisest „EE” ja kuni 12 numbrist.

(6) Ettevõtja ja veterinaarseaduse § 24 lõikes 4 nimetatud isiku ning nende tegevuse kohta kantakse registrisse üksnes need andmed, mida nad on kohustatud esitama veterinaarseaduse, loomakaitseseaduse või põllumajandusloomade aretuse seaduse alusel.

**§ 7. Andmed põllumajandusloomade kohta**

(1) Registrisse kantakse veterinaarseaduse § 24 ja § 26 nimetatud andmed ettevõtte ja tegevuskoha kaupa.

(2) Registrisse kantakse hobuslase kohta lõike 2 punktides 9 ja 10, lõikes 3 ning komisjoni delegeeritud määruse (EL) 2019/2035, millega täiendatakse Euroopa Parlamendi ja nõukogu määrust (EL) 2016/429 seoses maismaaloomade pidamise ettevõtteid ja haudejaamu ning teatavate peetavate maismaaloomade ja haudemunade jälgitavust käsitlevate eeskirjadega, (ELT L 59, 05.12.2019, lk 115–169), artiklis 64 sätestatud andmed.

(3) Registrisse kantakse veisepassi, selle duplikaadi ja lisalehe kohta järgmised andmed:

1) väljastamise kuupäev ja number;

2) pärast veise kadumist, hukkumist, tapmist või eksporti liiduvälisesse riiki volitatud töötlejale veisepassi esitamise kuupäev, esitaja andmed ja ekspordi sihtriik.

**§ 8. Andmed tegevusloa ja loakohustusest vabastamise kohta**

(1) Tegevusloa kohta kantakse registrisse majandustegevuse seadustiku üldosa seaduse § 53 lõikes 1 nimetatud andmed.

(2) Loakohustusest vabastamise kohta kantakse registrisse majandustegevuse seadustiku üldosa seaduse § 53 lõikes 2 nimetatud andmed.

**§ 9. Andmed ettekirjutuse kohta**

Ettekirjutuse kohta kantakse registrisse majandustegevuse seadustiku üldosa seaduse §-s 54 nimetatud andmed.

**§ 10. Andmed majandustegevuse keelu kohta**

Ettevõtja või ettevõtjaga seotud isiku majandustegevuse keelu kohta kantakse registrisse majandustegevuse seadustiku üldosa seaduse §-s 55 nimetatud andmed.

**§ 11. Andmed ärikeelu, tegutsemiskeelu ja ettevõtluskeelu ning loomapidamise õiguse äravõtmise kohta**

(1) Seadusest või kohtulahendist tuleneva ärikeelu või kriminaalasjas jõustunud kohtuotsusega määratud tegutsemiskeelu või ettevõtluskeelu kohta kantakse registrisse iga keelu kohta eraldi majandustegevuse seadustiku üldosa seaduse §-s 56 nimetatud andmed.

(2) Loomapidamise õiguse äravõtmise kohta kantakse registrisse majandustegevuse seadustiku üldosa seaduse §-s 56 nimetatud andmed.

**§ 12. Andmekogudest saadavad andmed**

Riigi infosüsteemi haldussüsteemis muu andmekogu põhiandmeteks määratud andmed saadakse sellest andmekogust, milles neid põhiandmetena kogutakse.

**§ 13. Andmeandjatelt saadavad andmed**

(1) Ettevõtjalt ja veterinaarseaduse § 24 lõikes 4 nimetatud isikult saadakse § 6 lõigetes 1 ja 2, lõike 4 punktis 1 ning § 7 nimetatud andmed.

(2) Põllumajandusloomade tapmiseks tegevusloa saanud ettevõtjalt saadakse § 7 nimetatud andmed.

(3) Loomsete kõrvalsaaduste ja nendest saadud toodete käitlemiseks tegevusloa saanud ettevõtjalt saadakse § 7 nimetatud andmed.

(4) Aretusühingult, kus tegeletakse hobuslaste identifitseerimisega, saadakse § 7 lõikes 2 viidatud Euroopa Liidu asjakohases õigusaktis nimetatud andmed.

**3. peatükk**

**Andmete töötlemine**

**§ 14. Andmete registrisse kandmine ja parandamine**

(1) Andmeid kannavad registrisse majandustegevuse seadustiku üldosa seaduse §-s 57 nimetatud andmete registrisse kandjad.

(2) Andmed kantakse registrisse majandustegevuse seadustiku üldosa seaduse §-s 59 sätestatud tähtpäevaks.

(3) Ebaõiged registriandmed parandatakse majandustegevuse seadustiku üldosa seaduse §-s 62 sätestatud korras.

**§ 15. Andmete alusdokumendid**

Registrisse kantakse andmed järgmiste dokumentide alusel:

1) majandustegevuse seadustiku üldosa seaduse §-s 58 nimetatud dokumendid;

2) veterinaarseaduse § 24 lõikes 4 nimetatud andmeid sisaldav teade;

3) Euroopa Parlamendi ja nõukogu määruse (EL) 2016/429 (ELT L 84, 31.03.2016, lk 1–208) artikkel 109 alusel kehtestatud õigusaktis nimetatud dokumendid põllumajandusloomade kohta.

**§ 16. Registriandmete kehtetuks tunnistamine**

(1) Registriandmed tunnistatakse kehtetuks majandustegevuse seadustiku üldosa seaduse §-s 61 sätestatud juhtudel.

(2) Alusdokumente säilitatakse majandustegevuse seadustiku üldosa seaduse § 64 lõikes 3 sätestatud korras ja tähtaja jooksul.

(3) Kehtetuks tunnistatud registriandmeid, mis sisaldavad isikuandmeid, säilitatakse lõikes 2 nimetatud tähtaja jooksul.

(4) Registriandmed kustutatakse registri tegevuse lõpetamisel.

(5) Alusdokumente, mis ei ole esitatud majandustegevuse seadustiku üldosa seaduse alusel säilitatakse 5 aastat alates dokumendi saatmisest.

**§ 17. Juurdepääs registriandmetele**

(1) Registriandmed on avalikud, välja arvatud juurdepääsupiiranguga isikuandmed.

(2) Avalikud registriandmed tehakse avalikkusele kättesaadavaks Eesti teabevärava kaudu ja avalikustatakse ka registri volitatud töötleja veebilehel.

**§ 18. Andmete logimine**

(1) Andmete registrisse kandmine, sealhulgas registriandmete muutmine, logitakse. Logis säilitatakse kande sisu, kuupäev ja kellaaeg ning selle tegija nimi.

(2) Logi säilitatakse kolm aastat kande tegemisest arvates. Säilitustähtaja möödumisel logi kustutatakse.

**4. peatükk**

**Rakendussätted**

**§ 19. Rakendussätted**

Määrus jõustub 1. juulil 2021. a.

1 Komisjoni direktiiv 2002/4/EÜ nõukogu direktiiviga 1999/74/EÜ hõlmatud munakanasid pidavate ettevõtete registreerimise kohta (EÜT L 30, 31.01.2002, lk 44–46), muudetud direktiiviga 2006/83/EÜ (ELT L 362, 20.12.2006, lk 97–98)

(allkirjastatud digitaalselt)

Urmas Kruuse

Maaeluminister

(allkirjastatud digitaalselt)

Tiina Saron

Kantsler

****

**KAVAND**

09.03.2021

|  |  |
| --- | --- |
| Määrus | xx.xx.2021 nr ….. |
| **Nende loomaliikide loetelu, millesse kuuluvate loomade pidamisel koostab isik bioturvalisuse kava** |  |

Määrus kehtestatakse veterinaarseaduse § 36 lõike 2 alusel.

**§ 1. Reguleerimisala**

Määruses kehtestatakse nende peetavate loomade liikide loetelu, kelle pidamiseks peab ettevõtja koostama bioturvalisuse kava.

**§ 2. Loomaliikide loetelu, kelle pidamiseks peab ettevõtja koostama bioturvalisuse kava.**

1. sead,
2. kodulinnud,
3. veised piima tootmiseks,
4. veised liha tootmiseks,
5. hobuslased,
6. lambad ja kitsed,
7. koerte, kasside ja valgetuhkrute kogumiskeskused ja varjupaigad,
8. kaamellased ja hirvlased,
9. vesiviljelusettevõtted,
10. mesilad.

**§ 3. Määruse jõustumine**

Bioturvalisuse kava koostamise kohustus sigu pidavatele ettevõtjatele ja vesiviljelusega tegelevatele ettevõtjatele rakendub 1.juulil 2021.a.

(allkirjastatud digitaalselt)

Urmas Kruuse

Maaeluminister

(allkirjastatud digitaalselt)

Tiina Saron

Kantsler

****

**KAVAND**

09.03.2021

|  |  |
| --- | --- |
| Määrus | xx.xx.2021 nr ….. |
| **Loomsete saaduste ja nende käitlemise, sealhulgas looma enda tarbeks tapmise veterinaarnõuded** |  |

Määrus kehtestatakse veterinaarseaduse § 41 lõike 6 alusel.

**§ 1.** **Reguleerimisala**

(1) Määruses sätestatakse toiduks kasutatavate loomsete saaduste ja nende käitlemise veterinaarnõuded.

(2) Veterinaarseaduse § 41 lõike 3 kohaselt ei kohaldata määruse nõudeid haigetelt või taudikahtlastelt loomadelt pärinevate loomsete saaduste suhtes.

(3) Määrusega kehtestatakse teatud juhtudel looma enda tarbeks tapmise veterinaarnõuded.

**§ 2. Looma enda tarbeks tapmise veterinaarnõuded**

(1) Loomapidaja peab teavitama Põllumajandus- ja Toiduametit üle 30 kuu vanuse veise ning üle 18 kuu vanuse lamba ja kitse enda tarbeks tapmisest vähemalt 24 tundi ette.

(2) Sigade Aafrika katku piirkondades teavitab loomapidaja Põllumajandust- ja Toiduametit sea oma tarbeks tapmise soovist vähemalt 48 tundi ette.

**§ 3. Täpsemad loomsete saaduste ja nende käitlemise**

Sigade Aafrika katku korral märgistatakse sealt või metssealt pärinev loomne saadus lisas kirjeldatud tervisemärgiga komisjoni rakendusotsuses 2014/709/EL, milles käsitletakse loomatervishoiualaseid tõrjemeetmeid seoses sigade Aafrika katkuga teatavates liikmesriikides ja tunnistatakse kehtetuks rakendusotsus 2014/178/EL (ELT L 295, 11.10.2014, lk 63–78) ette nähtud märgistamise erinõude täitmiseks.

**§ 4. Määruse jõustumine**

Määrus jõustub 1. juulil 2021. a.

(allkirjastatud digitaalselt)

Urmas Kruuse

Maaeluminister

(allkirjastatud digitaalselt)

Tiina Saron

Kantsler

Lisa: Sigade Aafrika katku korral sealt ja metssealt pärit loomse saaduse tervisemärgi nõuded

Loomsete saaduste ja nende käitlemise, sealhulgas

loomade enda tarbeks tapmise veterinaarnõuded

Lisa

**Sigade Aafrika katku korral sealt ja metssealt pärit loomse saaduse tervisemärgi nõuded**

1. Sigade Aafrika katku korral komisjoni rakendusotsuse 2014/709/EL, milles käsitletakse loomatervishoiualaseid tõrjemeetmeid seoses sigade Aafrika katkuga teatavates liikmesriikides ja tunnistatakse kehtetuks rakendusotsus 2014/178/EL (ELT L 295, 11.10.2014, lk 63–78), lisaosas1 nimetatud piirkonnast pärit metssea rümba ning juhul, kui rümp lõigatakse pool-või veerandrümpadeks või poolrümp lõigatakse kolmeks osaks, siis rümba iga osa märgistamisel kasutatakse kolmnurkset veterinaartemplit, mille mõõdud on 45 x 50 x 50 mm. Märgil peab olema kolmnurga ülemises osas sõna “Eesti” või asjaomase maakonna nimi ning võrdse pikkusega külgedel sõna „veterinaarkontroll”, mille tähtede kõrgus on vähemalt 5 mm. Märgil peab kolmnurga keskel olema ettevõttetunnusnumber, mille numbrite kõrgus on vähemalt 10 mm. Märgil olev teave peab olema selgelt loetav ja kustumatu ning numbrid ja tähemärgid peavad olema selgelt loetavad.

2. Sigade Aafrika katku korral komisjoni rakendusotsuse 2014/709/EL lisaosas3 nimetatud piirkonnast pärit sea, välja arvatud metssea rümba ning juhul, kui rümp lõigatakse pool- või veerandrümpadeks või poolrümp lõigatakse kolmeks osaks, siis rümba iga osa märgistamisel kasutatakse kolmnurkset veterinaartemplit, mille mõõdud on 45 x 50 x 50 mm. Märgil peab olema kolmnurga ülemises osas sõna “Eesti” või asjaomase maakonna nimi ning võrdse pikkusega külgedel sõna „veterinaarkontroll”, mille tähtede kõrgus on vähemalt 5 mm. Märgil peab kolmnurga keskel olema tapamaja tunnusnumber, mille numbrite kõrgus on vähemalt10 mm. Märgil olev teave peab olema selgelt loetav ja kustumatu ning numbrid ja tähemärgid peavad olema selgelt loetavad.

3. Punktis1 nimetatud metssea ja punktis 2 nimetatud sea rümbast või selle osast valmistatud loomse saaduse märgistamisel kasutatakse võrdkülgset kolmnurkset identifitseerimismärki. Märgil peavad olema kolmnurga ülemises tipuosas tähed „EE” ja kolmnurga keskel ettevõtte tunnusnumber. Märgil olev teave peab olema selgelt loetav ja kustumatu ning numbrid ja tähemärgid peavad olema selgelt loetavad. Loomse saaduse märgistamiseks kasutatav märk peab asetsema selgelt nähtaval kohal.

4. Sigade Aafrika katku korral komisjoni rakendusotsuse 2014/709/EL lisaosades 2 ja 3 nimetatud piirkonnast pärit metssea rümba ning juhul, kui rümp lõigatakse pool- või veerandrümpadeks või poolrümp lõigatakse kolmeks osaks, siis rümba iga osa märgistamisel kasutatakse nelinurkset veterinaartemplit, mille mõõdud on 50 x 50 mm. Märgil peab olema nelinurga ülemises osas sõna „Eesti“ või asjaomase maakonna nimi ning külgedel sõna „veterinaarkontroll“, mille tähtede kõrgus on vähemalt 5 mm. Märgil peab nelinurga keskel olema ettevõttetunnusnumber, mille numbrite kõrgus on vähemalt 10 mm. Märgil olev teave peab olema selgelt loetav ja kustumatu ning numbrid ja tähemärgid peavad olema selgelt loetavad.

5. Punktis 4 nimetatud metssea rümbast või selle osast valmistatud loomse saaduse märgistamisel kasutatakse nelinurkset identifitseerimismärki. Märgil peavad olema nelinurga ülemises osas tähed „EE“ ja nelinurga keskel ettevõtte tunnusnumber. Märgil olev teave peab olema selgelt loetav ja kustumatu ning numbrid ja tähemärgid peavad olema selgelt loetavad. Loomse saaduse märgistamiseks kasutatav märk peab asetsema selgelt nähtaval kohal.

|  |  |
| --- | --- |
| Määrus | **KAVAND**  09.03.2021  xx.xx.2021 nr ….. |

**Loomse paljundusmaterjali märgistamise nõuded**

Määrus kehtestatakse veterinaarseaduse § 41 lõike 7 alusel.

**§ 1.** **Reguleerimisala**

Määruses sätestatakse põllumajandusloomalt turustamise eesmärgil kogutava ja säilitatava sperma (edaspidi *sperma*) märgistamise veterinaarnõuded.

**§ 2. Sperma pakendamisel kasutatav märgistus**

Spermadoosi pakendile tuleb märkida sperma kogumise kuupäev ja aasta, looma nimi, registreerimise number põllumajandusloomade registris, number tõuraamatus või aretusregistris ja tõug ning sperma kogunud ettevõtte nimi ja tegevusloa number ning Eesti ISO 3166-1 kahetäheline kood.

**§ 3. Määruse jõustumine**

Määrus jõustub 1. juulil 2021. a.

(allkirjastatud digitaalselt)

Urmas Kruuse

Maaeluminister

(allkirjastatud digitaalselt)

Tiina Saron

Kantsler

****

**KAVAND**

09.03.2021

|  |  |
| --- | --- |
| Määrus | xx.xx.2021 nr ….. |
| **Põllumajandus- ja Toiduametile esitatava teatise sisu nõuded ning esitamise kord, laboris loomataudide laboratoorsete leidude kohta arvestuse pidamise ning selle kohta aruannete esitamise täpsema korra ja aruande sisu nõuded, ning zoonooside ja zoonoossete haigusetekitajate loetelu, mille leiust tuleb Põllumajandus-ja Toiduametit teavitada ja muude loomataudide, zoonooside ja zoonoossete haigusetekitajate loetelu, mille kohta labor peab arvestust pidama** |  |

Määrus kehtestatakse veterinaarseaduse § 49 lõigete 5 ja 6 alusel.

**§ 1.** **Reguleerimisala**

Määrusega kehtestatakse Põllumajandus-ja Toiduametile esitatava teatise sisu nõuded ning esitamise kord, laboris loomataudide laboratoorsete leidude kohta arvestuse pidamise ning selle kohta aruannete esitamise täpsema korra ja aruande sisu nõuded, ning zoonooside ja zoonoossete haigusetekitajate loetelu, mille leiust tuleb Põllumajandus-ja Toiduametit teavitada ja muude loomataudide, zoonooside ja zoonoossete haigusetekitajate loetelu, mille kohta tuleb laboril arvestust pidada.

**§ 2. Loomataudi laboratoorse leiu kohta esitatava teatise sisu nõuded ja edastamise täpsem kord.**

(1) Esitatav teatis peab sisaldama järgmisi andmeid:

1) laboratoorse leiu teinud laboratooriumi nimi

2) loomataudi nimetus, vajadusel tuuakse välja tüüp;

3) proovi võtmise ja laboritulemuse kuupäev;

4) loomaliik;

5) positiivsete juhtude arv;

6) positiivsete karjade arv;

7) loomapidaja või ettevõtte omaniku nimi ja aadress;

8) karja või ettevõtte asukoha aadress

(2) Teatamiskohustuslikust loomataudist teavitab labor või veterinaararst Põllumajandus-ja Toiduametit hiljemalt kolme tööpäeva jooksul.

**§ 3. Zoonoosi ja zoonoosse haigusetekitaja laboratoorse leiu kohta esitatava teatise sisu nõuded ja edastamise täpsem kord.**

(1) Esitatav teatis peab sisaldama järgmisi andmeid:

1) laboratoorse leiu teinud laboratooriumi nimi

2) zoonoosi või zoonoosse haigusetekitaja nimetus, vajadusel tuuakse välja tüüp;

3) proovi võtmise ja laboritulemuse kuupäev;

4) uurimismaterjali nimetus;

5) analüüsi tellinud ettevõtte või farmi omaniku nimi ja aadress;

6) proovivõtu koht;

7) analüüsi metoodika;

8) uurimise eesmärk.

(2) Lisas 1 nimetatud zoonoosidest ja zoonosse haigusetekitaja laboratoorsest leiust teavitab labor Põllumajandus-ja Toiduametit hiljemalt kolme tööpäeva jooksul.

**§ 3. Teatamiskohustusliku ja muu loomataudi ning zoonoosi ja zoonoosse haigusetekitaja laboratoorsete leidude kohta arvestuse pidamine**

(1) Labori poolt teatamiskohustusliku ja muu loomataudi ning zoonoosi ja zoonoosse haigusetekitaja laboratoorsete leidude kohta peetav arvestus peab sisaldama järgmist informatsiooni:

1) loomataudi, sealhulgas zoonoosse haigusetekitaja nimetus, vajadusel tuuakse välja tüüp;

2) loomaliik;

3) diagnoosimise kuupäev;

4) uurimismaterjal;

5) kasutatud uurimismeetod;

6) uuritud proovide koguarv;

7) positiivsete või kahtlaste proovide arv;

8) loomapidaja või ettevõtte omaniku nimi ja aadress;

9) karja või ettevõtte asukoha aadress.

**§ 4 Teatamiskohustusliku ja muu loomataudi ning zoonoosi ja zoonoosse haigusetekitaja laboratoorsete leidude kohta esitatava aruande sisu nõuded ja aruande esitamise täpsem kord.**

(1) Esitatav aruanne peab sisaldama järgmisi andmeid:

1) loomataudi, sealhulgas zoonoosse haigusetekitaja nimetus, vajadusel tuuakse välja tüüp;

2) loomaliik;

3) uurimismaterjal;

4) uurimismeetod;

5) positiivsete juhtude arv;

6) positiivsete karjade arv.

(2) Labor esitab veterinaarseaduse § 49 lõike 4 kohaselt aruande teatamiskohustusliku ja muu loomataudi ning zoonoosi ja zoonoosse haigusetekitaja laboratoorsete leidude kohta üks kord kvartalis kvartalile järgneva kuu 15. kuupäevaks.

**§ 5. Zoonooside ja zoonoossete haigusetekitajate loetelu, mille leiust tuleb Põllumajandus-ja Toiduametit teavitada ja muude loomataudide, zoonooside ja zoonoossete haigusetekitajate loetelu, mille kohta peab labor arvestust pidama**

Zoonooside ja zoonoossete haigusetekitajate loetelu, mille leiust tuleb Põllumajandus-ja Toiduametit teavitada on toodud lisas 1 ja muude loomataudide, zoonooside ja zoonoossete haigusetekitajate loetelu, mille kohta tuleb laboril arvestust pidada on toodud lisas 2.

**§ 6. Määruse jõustumine**

Määrus jõustub 1. juulil 2021. a.

(allkirjastatud digitaalselt)

Urmas Kruuse

Maaeluminister

(allkirjastatud digitaalselt)

Tiina Saron

Kantsler

Lisa 1. Zoonooside ja zoonoossete haigusetekitajate loetelu, mille leiust tuleb Põllumajandus-ja Toiduametit teavitada

Lisa 2. Muude loomataudide, zoonooside ja zoonoossete haigusetekitajate loetelu, mille kohta peab labor arvestust pidama

Põllumajandus- ja Toiduametile esitatava teatise sisu nõuded ning esitamise kord, laboris loomataudide laboratoorsete leidude kohta arvestuse pidamise ning selle kohta aruannete esitamise täpsema korra ja aruande sisu nõuded, ning zoonooside ja zoonoossete haigusetekitajate loetelu, mille leiust tuleb Põllumajandus-ja Toiduametit teavitada ja muude loomataudide, zoonooside ja zoonoossete haigusetekitajate loetelu, mille kohta labor peab arvestust pidama

Lisa 1

**Zoonooside ja zoonoossete haigusetekitajate loetelu, mille leiust tuleb Põllumajandus-ja Toiduametit teavitada**

**Zoonoossed haigusetekitajad toidus**

1) Shiga-toksiini tootev E.coli

2) Echinococcus;

3) Listeria monocytogenes

4) Campylobacter spp.

Põllumajandus- ja Toiduametile esitatava teatise sisu nõuded ning esitamise kord, laboris loomataudide laboratoorsete leidude kohta arvestuse pidamise ning selle kohta aruannete esitamise täpsema korra ja aruande sisu nõuded, ning zoonooside ja zoonoossete haigusetekitajate loetelu, mille leiust tuleb Põllumajandus-ja Toiduametit teavitada ja muude loomataudide, zoonooside ja zoonoossete haigusetekitajate loetelu, mille kohta labor peab arvestust pidama

Lisa 2

**Muude loomataudide, zoonooside ja zoonoossete haigusetekitajate loetelu, mille kohta laboril tuleb arvestust pidada**

**1. Mitme liigi haigused, nakkused ja nakatumised**

Hüdroperikardiit (Heartwater)

New world screwworm (*Cochliomyia hominivorax*)

Old world screwworm (*Chrysomya bezziana*)

**2. Veisetaudid**

veiste anaplasmoos

veiste babesioos

Hemorraagiline septitseemia

Theilerioos

trüpanosomoos (tsetse ülekanded)

**3. Lammaste ja kitsede taudid**

kitsede artriit / entsefaliit

nakkav agalaktia

nakkus *Chlamydia abortus*'ega (uttede ensoootiline abort, lammaste klamüüdioos)

Maedi-visna

lammaste Nairobi taud

Salmonelloos (*S. abortusovis*)

**4. Seataudid**

nakatumine *Taenia solium'iga* (sea tsüstitserkoos)

Nipah virus encephalitis

transmissiivne gastroenteriit

**5. Hobuste taudid**

hobuste gripp

hobuste piroplasmoos

hobuste herpesviirus-1 (EHV-1) nakatumine

kaamelite rõuged

**6. Lindude haigused ja infektsioonid**

partide viiruslik hepatiit;  
lindude nakkuslik bronhiit

lindude nakkav larüngotrahheiit

lindude mükoplasmoos (*Mycoplasma synoviae*)

lindude tüüfus

lindude Gumboro haigus

Pullorumi haigus

kalkunite rinotrahheiit

**7. Küülikute haigused ja infektsioonid**

küülikute müksomatoos;  
küülikute hemorraagiline haigus

**8. Mesilaste haigused ja infektsioonid**

euroopa haudmemädanik;

mesilaste nakatumine *Acarapis wood*i'ga

**9. Kalataudid**

episootiline haavandiline sündroom

nakatumine *Gyrodactylus salari*s'ega

infection with red sea bream iridovirus?

Nakatumine lõhilaste alfaviirusega

karpkala kevadvireemia

**10. Molluskite haigused**

nakatumine abalone herpesviirusega

nakatumine *Perkinsus olseni*ga

nakatumine *Xenohaliotis californiensis*'ega

**11. Koorikloomad**

Acute hepatopancreatic necrosis disease

nakatumine *Aphanomyces astaci*´ga (vähikatk)

nakatumine *Hepatobacter penaei*´ga

nakkusliku hüpodermaalse ja hematopaatilise nekroosi viirus

nakkusliku müonekroosi viirus

nakkus *Macrobrachium* rosenbergii nodaviirusega (valge saba haigus)

**12. Zoonoosid.**

tulareemia.

Krimmi-Kongo hemorraagiline palavik

veiste spongioosne entsefalopaatia

MRSA

**13. Zoonoossed haigusetekitajad toidus**

1) Jersinia enterocolitica

2) Clostridium botulinum

3) Trichinella spp

**KAVAND**

09.03.2021

|  |  |
| --- | --- |
| Määrus | xx.xx.2021 nr ….. |
| **Zoonooside seire korraldamise nõuded1** |  |

Määrus kehtestatakse veterinaarseaduse § 62 lõike 4 alusel.

**§ 1. Reguleerimisala**

(1) Määruses sätestatakse zoonooside ja zoonoossete haigusetekitajate seire ning zoonooside ja zoonoossete haigusetekitajatega seotud ravimresistentsuse seire üldised nõuded.

(2) Määruse eesmärgiks on tagada zoonooside, zoonoossete haigusetekitajate ja nendega seotud ravimresistentsuse seire, mis võimaldab koguda ravimresistentsuse asjakohaste tendentside ja allikate hindamiseks vajalikku teavet.

**§ 2. Zoonooside ja zoonoossete haigusetekitajate seire üldised nõuded**

(1) Zoonooside ja zoonoossete haigusetekitajate seirel kogutavad andmed on asjakohased ja võrreldavad ohtude kindlaksmääramiseks ja iseloomustamiseks, riskide hindamiseks ning zoonooside ja zoonoossete haigusetekitajatega seotud riskide iseloomustamiseks.

(2) Zoonooside ja zoonoossete haigusetekitajate seire toimub toiduahela etapis või etappides, mis on asjaomase zoonoosi või zoonoosse haigusetekitaja puhul kõige asjakohasem. Toiduahela etappideks on kõik sööda- ja toidukäitlemise etapid alates esmatootmisest kuni turustamisega lõpptarbijale.

(3) Zoonooside ja zoonoossete haigusetekitajate seire hõlmab lisas 1 loetletud zoonoose ja zoonoosseid haigusetekitajaid. Põllumajandus- ja Toiduamet võib korraldada seiret ka lisas 2 loetletud zoonooside ja zoonoossete haigusetekitajate puhul, kui epidemioloogiline olukord seda eeldab.

**§ 3. Ravimresistentsuse seire üldised nõuded**

(1) Ravimresistentsuse seirel kogutavad andmed on võrreldavad ravimresistentsuse esinemise suhtes zoonoossete haigusetekitajate osas ja juhul, kui haigusetekitajad kujutavad ohtu inimese tervisele, siis ka teiste haigusetekitajate osas.

(2) Ravimresistentsuse seire miinimumnõuded on antud komisjoni rakendusotsusega, zoonootiliste ja kommensaalsete bakterite antimikroobse resistentsuse seire ja aruandluse kohta².

(3) Ravimresistentsuse seire sisaldab vähemalt järgmiseid andmeid:

1) andmed seiresse kaasatud loomaliikide kohta;

2) andmed seiresse kaasatud bakteriliikide ja -tüvede kohta;

3) andmed seires kasutatava proovivõtustrateegia kohta;

4) andmed seiresse kaasatud antimikroobikumide kohta;

5) andmed labori meetodite kohta ravimresistentsuse tuvastamiseks;

6) andmed labori meetodite kohta, mida kasutatakse mikroobsete isolaatide tuvastamiseks;

7) andmete kogumiseks kasutatavate meetodite andmed.

(4) Ravimresistentsuse seirel kogutavad andmed peavad sisaldama vähemalt veistel, sigadel ja kodulindudel ning neilt pärinevatel loomsetel saadustel esinevate *Salmonella spp*., *Campylobacter jejuni* ja *Campylobacter coli* isolaatide valikrühma kohta.

**§ 4. Määruse jõustumine**

Määrus jõustub 1. juulil 2021. a.

1 Euroopa Parlamendi ja nõukogu direktiiv 2003/99/EÜ, zoonooside ja zoonootilise toimega mõjurite seire kohta, millega muudetakse nõukogu otsust 90/424/EMÜ ja tühistatakse nõukogu direktiiv 92/117/EMÜ (ELT L 325, 12.12.2003, lk 31–40).

² Komisjoni rakendusotsus (EL) 2020/1729, 17. november 2020, milles käsitletakse zoonootiliste ja kommensaalsete bakterite antimikroobikumiresistentsuse seiret ja aruandlust ning millega tunnistatakse kehtetuks rakendusotsus 2013/652/EL (ELT L 387, 19.11.2020, lk 8—21)

(allkirjastatud digitaalselt)

Urmas Kruuse

Maaeluminister

(allkirjastatud digitaalselt)

Tiina Saron

Kantsler

Lisa 1. Zoonoosid ja zoonoossed haigusetekitajad, mida seire hõlmab

Lisa 2. Zoonoosid ja zoonoossed haigusetekitajad, mille seire toimub vastavalt epidemioloogilisele olukorrale

Nõuded zoonooside seire korraldamise kohta

Lisa 1

**Zoonoosid ja zoonoossed haigusetekitajad, mida seire hõlmab**

1. Brutselloos ja selle tekitajad

2. Kampülobakterioos ja selle tekitajad

3. Ehhinokokoos ja selle tekitajad

4. Listerioos ja selle tekitajad

5. Salmonelloos ja selle tekitajad

6. Trihhinelloos ja selle tekitajad

7. Tuberkuloos, mida põhjustab *Mycobacterium bovis*

8. Shiga- toksiini tootev *Escherichia coli*

Nõuded zoonooside seire korraldamise kohta

Lisa 2

**Zoonoosid ja zoonoossed haigusetekitajad, mille seire toimub vastavalt epidemioloogilisele olukorrale**

1. Viiruslikud zoonoosid

1.1. Kalitsiviirus

1.2. A-hepatiidiviirus

1.3. Gripiviirus

1.4. Marutaud

1.5. Viirused, mida levitavad lülijalgsed

2. Bakteriaalsed zoonoosid

2.1. Borrelioos ja selle tekitajad

2.2. Botulism ja selle tekitajad

2.3. Leptospiroos ja selle tekitajad

2.4. Ornitoos ja selle tekitajad

2.5. Tuberkuloos, mida ei põhjusta *Mycobacterium bovis*

2.6. Vibrioos ja selle tekitajad

2.7. Jersinioos ja selle tekitajad

3. Parasitaarsed zoonoosid

3.1. Anisakiaas ja selle tekitajad

3.2. Krüptosporidioos ja selle tekitajad

3.3. Tsüstitserkoos ja selle tekitajad

3.4. Toksoplasmoos ja selle tekitajad

4. Muud lisas 1 ja lisas 2 nimetamata zoonoosid ja zoonoossed haigusetekitajad.

|  |  |
| --- | --- |
|  | **KAVAND**  09.03.2021 |
| Määrus | xx.01.2021 nr ….. |
| **Salmonellooside tõrje eeskiri** |  |

Määrus kehtestatakse veterinaarseaduse § 62 lõike 5 alusel.

**1. peatükk**

**Üldsätted**

**§ 1. Reguleerimisala**

Määruses sätestatakse tegutsemisjuhised põllumajandusloomade ja -lindude salmonellooside, samuti perekonda *Salmonella* kuuluvate inimese terviseohutuse seisukohalt oluliste serotüüpide leviku ennetamiseks ja tõrjeks ning taudikahtlastelt ja taudistunud loomadelt pärinevate saaduste käitlemiseks.

**§ 2. Salmonelloositekitajad ja inimese terviseohutuse seisukohalt olulised *Salmonella* serotüübid**

(1) Salmonelloos on perekonda *Salmonella* kuuluva bakteri (edaspidi *Salmonella* spp.) tekitatud kodu- ja metsloomade, samuti lindude nakkushaigus.

(2) Loomade salmonellooside tekitajateks on loomaliikide järgi:

1) sigadel *Salmonella typhimurium*, *Salmonella choleraesuis*, *Salmonella derby*, *Salmonella infantis* ja *Salmonella enteritidis*;

2) veistel *Salmonella dublin*, *Salmonella typhimurium* ja *Salmonella newport*;

3) lammastel ning kitsedel *Salmonella abortusovis*, *Salmonella typhimurium*, *Salmonella montevideo*, *Salmonella anatum* ja *Salmonella enterica* subsp*. arizonae*;

4) hobustel *Salmonella abortusequi, Salmonella typhimurium*, *Salmonella newport* ja *Salmonella anatum*.

(3) Lindude salmonellooside tekitajateks on:

1) *Salmonella enterica* subsp*. arizonae*. Haigusetekitaja esineb noorkalkunitel ning kulgeb suure suremuse, septitseemia, kõhulahtisuse ja närvinähtudega;

2) *Salmonella gallinarum*. Haigusetekitaja esineb kanadel ja kalkunitel ning põhjustab kanade ja kalkunite tüüfust;

3) *Salmonella meleagridis*. Haigusetekitaja esineb 2–8 päeva vanustel kalkunitibudel ning kulgeb suure suremuse, kõhulahtisuse ja artriidiga;

4) *Salmonella pullorum*. Haigusetekitaja esineb kanadel, kalkunitel, partidel ja hanedel ning põhjustab pulloroosi;

5) *Salmonella typhimurium*. Haigusetekitaja esineb kõikide linnuliikide lindudel kahe nädala jooksul pärast koorumist ja haigus kulgeb ägedalt;

6) *Salmonellaenteritidis*. Haigusetekitaja esineb kõikidel linnuliikidel ja haigus kulgeb subkliiniliselt või krooniliselt;

7) *Salmonella hadar* ja *Salmonella virchow*. Haigusetekitajad esinevadvuttidel subkliiniliselt.

(4) Inimesel põhjustab *Salmonella* spp. toidumürgitust, mida iseloomustavad kõhulahtisus ja palavik, oksendamine, pea- ja kõhuvalu. Inimese terviseohutuse seisukohalt kõige levinumad salmonella serotüübid (edaspidi *zoonoossed haigusetekitajad*) on:

1) *Salmonella enteritidis*;

2) *Salmonella typhimurium*, sealhulgas *Salmonella typhimurium*’i monofaasilised tüved, mille antigeenne valem on 1,4, [5],12 :i:-);

3) *Salmonella hadar*;

4) *Salmonella infantis*;

5) *Salmonella virchow*.

**2. peatükk**

**Ennetamine**

**§ 3. *Salmonella* kontrollprogramm**

(1) *Salmonella* kontrollprogramm (edaspidi *kontrollprogramm*) on Põllumajandus- ja Toiduameti (edaspidi *Amet*) poolt kooskõlas Euroopa Parlamendi ja nõukogu määrusega (EÜ) nr 2160/2003 *Salmonella* ja teiste konkreetsete toidupõhiste zoonootilise toimega mõjurite kontrolli kohta (ELT L 325, 12.12.2003, lk 1–15) ja teiste asjakohaste Euroopa Liidu õigusaktidega koostatud programm zoonoossete haigusetekitajate esinemise vähendamiseks ning põllumajandusloomadel ja -lindudel salmonellooside ennetamiseks ja tõrjeks vajalike meetmete rakendamiseks.

(2) Kontrollprogrammi rakendab ja selle täitmist kontrollib Amet.

(3) Kontrollprogramm sisaldab Ameti poolt võetavaid proove (edaspidi *ametlikud proovid*) ja käitleja või loomapidaja poolt võetavaid proove (edaspidi *käitleja proovid*). Käitleja või loomapidaja võtab proovid Euroopa Parlamendi ja nõukogu määruse (EÜ) 2160/2003 II lisa kohaselt.

**§ 4. Proovide võtmine ja märgistamine**

(1) Ametlike proovide võtmise ja laborisse saatmise korraldab Amet.

(2) Käitleja proovid võtab ja saadab laborisse käitleja või loomapidaja.

(3) Kontrollprogrammis ettenähtud proovid märgistatakse viisil, mis võimaldab proovi identifitseerida. Proovid võetakse Euroopa Liidu õigusaktide kohaselt ja märgistatakse Ameti koostatud juhendi kohaselt.

**§ 5. Proovide analüüsimine**

(1) Proovid analüüsitakse veterinaarseaduse § 91 või toiduseaduse § 52 kohaselt volitatud laboris.

(2) *Salmonella* spp. avastamisel määratakse referentlaboris selle serotüüp. Isolaati säilitatakse referentlaboris vajaduse korral fagotüübi ja ravimresistentsuse määramiseks viis aastat.

**§ 6. Proovidega seotud kulude katmine**

(1) Ametliku proovi võtmise ja laborisse saatmise kulud kaetakse Ameti eelarvest ning laboratoorsete uuringute kulud kaetakse Veterinaar- ja Toidulaboratooriumi eelarvest.

(2) Käitleja proovi võtmise, laborisse saatmise ja laboratoorsete uuringute kulud katab käitleja või loomapidaja.

(3) Serotüübi ja fagotüübi määramise ning säilitamise kulud kaetakse Veterinaar- ja Toidulaboratooriumi eelarvest.

**§ 7. Aretus- ja sugukarja lindude uurimine**

(1) Haudemune tootvaid aretus- ja sugukarja linde (edaspidi *sugukari*), kes kuuluvad liiki *Gallus gallus*, uuritakse Euroopa Parlamendi ja nõukogu määruses (EÜ) nr 2160/2003 ja komisjoni määruses (EL) nr 200/2010, millega rakendatakse Euroopa Parlamendi ja nõukogu määrust (EÜ) nr 2160/2003 seoses Euroopa Liidu eesmärgiga vähendada *Salmonella* serotüüpide esinemissagedust liigi *Gallus gallus*  täiskasvanud aretuskarjades (ELT L 61, 11.3.2010, lk 1–9), sätestatud nõuete kohaselt.

(2) Kalkunite sugukarju uuritakse Euroopa Parlamendi ja nõukogu määruses (EÜ) nr 2160/2003 ja komisjoni määruses (EL) nr 1190/2012 Euroopa Liidu eesmärgi kohta *Salmonella enteritidis*'e ja *Salmonella typhimurium*'i vähendamiseks kalkunikarjades vastavalt Euroopa Parlamendi ja nõukogu määrusele (EÜ) nr 2160/2003(ELT L 340, 13.12.2012, lk 29–34), sätestatudnõuete kohaselt.

(3) Pulloroosi ning kanade ja kalkunite tüüfuse esinemise kindlaks tegemiseks võtab Amet kontrollprogrammi kohaselt sugukarja lindudelt ametlikud proovid. Ametlike proovide arvu ja võtmise sageduse määrab Amet kontrollprogrammis.

(4) Sugukarjas, kus on vähem kui 250 lindu ning mille linde peetakse ühes loomakasvatushoones või -rajatises haudemunade või tibude saamise eesmärgil, võtab käitleja kolmel korral tootmistsükli jooksul kas kahe paari sokkidega sokiproovid või ühe paari sokkidega sokiproovi ja ühe tolmuproovi järgmiselt:

1) esimene kord nelja nädala jooksul pärast munemisperioodi algust;

2) teine kord munemisperioodi keskel linnu 42.–44. elunädalal;

3) kolmas kord kaks kuni kolm nädalat enne linnu tapmisele saatmist.

**§ 8. Toidumunade tootmise või lihatootmise eesmärgil peetavate linnukarjade uurimine**

(1) Toidumunade tootmise eesmärgil peetavat liigi *Gallus gallus* linnukarja uuritakse Euroopa Parlamendi ja nõukogu määruses (EÜ) nr 2160/2003 ja komisjoni määruses (EL) nr 517/2011, millega rakendatakse Euroopa Parlamendi ja nõukogu määrust (EÜ) nr 2160/2003 seoses Euroopa Liidu eesmärgiga vähendada teatavate *Salmonella* serotüüpide esinemissagedust liigi *Gallus gallus* munakanadel ning muudetakse määrust (EÜ) nr 2160/2003 ja komisjoni määrust (EL) nr 200/2010 (ELT L 138, 26.5.2011, lk 45–51), sätestatud nõuete kohaselt.

(2) Toidumunade tootmise eesmärgil peetavalt liigi *Gallus gallus* linnukarjalt, kes on lõpetanud munemistsükli, võtab käitleja komisjoni määruse (EL) nr 517/2011 lisa kohaselt väljaheiteproovid kaks nädalat enne lindude tapmist.

(3) Lihatootmise eesmärgil peetavat liigi *Gallus gallus* broilerikarja uuritakse Euroopa Parlamendi ja nõukogu määruses (EÜ) nr 2160/2003 ning komisjoni määruses (EL) nr 200/2012 sätestatud nõuete kohaselt.

(4) Lihatootmise eesmärgil peetavat kalkunikarja uuritakse Euroopa Parlamendi ja nõukogu määruse (EÜ) nr 2160/2003 ning komisjoni määruse (EL) nr 1190/2012 nõuete kohaselt.

(5) Lihatootmise eesmärgil peetavalt linnukarjalt, välja arvatud lõigetes 3 ja 4 nimetatud linnukari, ning toidumunade tootmise eesmärgil peetavalt linnukarjalt, välja arvatud lõigetes 1 ja 2 nimetatud linnukari, võetavad ametlikud proovid, nende arvu ja võtmise sageduse määrab Amet kontrollprogrammis.

(6) Lõikeid 1–5 ei kohaldata loomakasvatushoones või -rajatises peetava linnukarja suhtes, kelle linde peetakse toidumunade ja lihatootmise eesmärgil ning kus on vähem kui 50 lindu.

**§ 9. Seakarjade uurimine**

(1) Salmonellooside ja zoonoossete haigusetekitajate esinemise kindlakstegemiseks võtab Amet kontrollprogrammi kohaselt seakarjalt ametlikud proovid. Ametlike proovide arvu ja võtmise sageduse määrab Amet kontrollprogrammis.

(2) Alla aasta vanuselt sealt võetakse ametlikud proovid väljaheite bakterioloogiliseks uurimiseks vanuse või pidamisrühmade kaupa arvestusega üks väljaheiteproov 5–10 looma kohta, mis ühendatakse laboris kümnekaupa koondprooviks.

**§ 10. Veise- ja muude loomakarjade uurimine**

(1) Salmonellooside ja zoonoossete haigusetekitajate esinemise kindlakstegemiseks võtab Amet kontrollprogrammi kohaselt veise- ja muudes loomakarjades ametlikud proovid. Ametlike proovide arvu ja võtmise sageduse määrab Amet kontrollprogrammis.

(2) Aretuskarja uurimisel võtab Amet alla 30 loomaga karjas igalt täiskasvanud loomalt individuaalproovi.

(3) Aretuskarja uurimisel võtab Amet üle 30 loomaga karjas vähemalt 30-lt täiskasvanud loomalt ametlikud proovid, mis ühendatakse laboris viiekaupa koondprooviks.

(4) Kuni kuue kuu vanustelt vasikatelt võtab Amet ühe väljaheiteproovi 5–10 looma kohta.

(5) Positiivse uuringutulemuse korral võtab Amet individuaalsed kordusproovid.

**§ 11. Loomsetest saadustest proovide võtmine ja uurimine**

(1) *Salmonella* *spp*. esinemise kindlakstegemiseks võtab Amet tapamajas kodulinnu-, veise-, sea- ja muude koduloomade rümbast kontrollprogrammi kohaselt ametlikud proovid. Ametlike proovide arvu ja võtmise sageduse määrab Amet kontrollprogrammis.

(2) *Salmonella spp*. esinemise kindlakstegemiseks võtab Amet lihalõikusettevõttes liha lõikamisel saadud lihast kontrollprogrammi kohaselt ametlikud proovid. Ametlike proovide arvu ja sageduse määrab Amet kontrollprogrammis.

(3) Muudes loomsetes saadustes *Salmonella spp*. esinemise kindlakstegemiseks võtab Ametproove kontrollprogrammi kohaselt. Ametlike proovide arvu ja võtmise sageduse määrab Amet kontrollprogrammis.

**§ 12. Sööda uurimine**

(1) *Salmonella* spp. esinemise kindlakstegemiseks võtab Amet kontrollprogrammi kohaselt söödast ametlikud proovid ettevõttes, kus tegeletakse sööda tootmise, töötlemise, vahendamise, vedamise või ladustamisega müügi eesmärgil, ning loomakasvatushoones ja -rajatises, kus käideldakse sööta ja kasutatakse seda oma loomadele söötmiseks. Ametlike proovide arvu ja võtmise sageduse määrab Amet kontrollprogrammis.

(2) Söödaproovid võetakse söödaseaduse § 30 lõike 1 alusel kehtestatud nõuete kohaselt.

**3. peatükk**

**TÕRJE**

**1. jagu**

**Tegutsemisjuhised salmonelloosi kahtluse korral**

**§ 13.** **Salmonelloosi kahtlus**

(1) Salmonelloosi kahtlus loetakse karjas tekkinuks, kui vähemalt ühel loomal esineb salmonelloosile omaseid kliinilisi tunnuseid või kui sellest karjast pärit loomalt leitakse salmonelloosile iseloomulik lahanguleid.

(2) Salmonelloosi kahtlaseks loetakse ka linnukari, kus § 7 lõike 3 kohase esialgse uuringu tulemus on salmonelloosi suhtes positiivne.

(3) Salmonelloosi kahtluse korral kutsutakse salmonelloosi kliiniliseks diagnoosimiseks, vajalike proovide võtmiseks, epidemioloogilise uurimise tegemiseks ja loomataudi leviku vältimiseks vajalike abinõude rakendamiseks kohale piirkonda teenindav volitatud veterinaararst või järelevalveametnik.

**§ 14**. **Teavitamine ja arvestuse pidamine**

(1) Salmonelloosi kahtlusest või diagnoosimisest karjas ning *Salmonella* spp. isoleerimisest teavitatakse Ametit veterinaarseaduse § 49 lõikes 5 kehtestatud korras.

(2) Ameti kohalik asutus peab arvestust *Salmonella* spp. esinemise üle karjas, haudejaamas ning ettevõttes, kus tegeletakse loomsete saaduste või sööda käitlemisega.

**2. jagu**

**Diagnoosimine**

**§ 15. Salmonellooside diagnoosimiseks proovide võtmine laboratoorseks uurimiseks**

Salmonelloosi diagnoosimiseks võtab proovid ja saadab need laborisse volitatud veterinaararst või järelevalveametnik.

**§ 16.** **Proovide võtmine salmonelloosi diagnoosimiseks veistel, sigadel, lammastel ja hobustel**

(1) Salmonelloosi diagnoosimiseks veisekarjas võtab Amet salmonelloosi kliiniliste tunnustega looma avastamisel proovid §-s 10 sätestatud nõuete kohaselt.

(2) Salmonelloosi diagnoosimiseks seakarjas võtab Amet salmonelloosi kliiniliste tunnustega looma avastamisel proovid §-s 9 sätestatud nõuete kohaselt.

(3) Salmonelloosi diagnoosimiseks iseloomuliku lahanguleiu alusel võtab Amet surnud veiselt ja sealt 25 grammi raskuse koeproovi peen- ja jämesoolest, maksast, põrnast ning peen- ja umbsoole piirkonna kolmest kuni viiest lümfisõlmest.

(4) Salmonelloosi diagnoosimiseks lambal võtab Amet aborteerunud või mumifitseerunud loote ning 25 grammi raskuse koeproovi surnud looma emaka karunkulitest, lümfisõlmedest ja maksast. Elusloomalt võetakse individuaalne väljaheiteproov.

(5) Salmonelloosi diagnoosimiseks hobusel võtab Amet 25 grammi raskuse koeproovi surnud looma maksast, neerust ning niude- ja käärsoole lümfisõlmedest. Elusloomadelt võetakse individuaalne väljaheiteproov.

**§ 17.** **Diagnoosimine**

Salmonelloosi ametlik diagnoos pannakse veterinaarseaduse § 49 kohaselt.

**3. jagu**

**Tõrjemeetmed**

**§ 18. Kitsenduste kehtestamine ja abinõude rakendamine**

(1) Amet kehtestab kitsendused:

1) sea-, veise- või muule loomakarjale, kus on diagnoositud salmonelloos või kus kontrollprogrammi või muu uuringu tulemusel on tuvastatud ühes koondproovis või rohkem kui ühel loomal salmonelloositekitaja või zoonoosne haigusetekitaja;

2) toidumunade tootmise või lihatootmise eesmärgil peetavale linnukarjale (edaspidi *tootmiskari*), kus on diagnoositud salmonelloos või kus kontrollprogrammi või muu uuringu alusel on tuvastatud *Salmonella enteritidi*s või *Salmonella typhimurium*;

3) lindude sugukarjale, kus on diagnoositud salmonelloos või kus kontrollprogrammi või muu uuringu alusel on tuvastatud salmonelloositekitaja või zoonoosne haigusetekitaja;

4) haudejaamale, kus kontrollprogrammi või muu uuringu alusel on tuvastatud salmonelloositekitaja või zoonoosne haigusetekitaja;

5) sööda käitleja ettevõttele, kus on kindlaks tehtud *Salmonella* spp. esinemine;

6) söödale, kus on avastatud *Salmonella* spp.

(2) Amet peab arvestust lõikes 1 nimetatud karjade (edaspidi *Salmonella*-*positiivne kari*), teadmata tervisliku staatusega karjade ning Ameti korraldusel tapetud loomade ja lindude kohta.

(3) Amet korraldab epidemioloogilise uurimise eesmärgiga selgitada välja võimalikud salmonelloosi nakkusallikad ja nakkuse leviku teed.

(4) Juhul kui looma- või linnukarjas leitakse *Salmonella* spp., mille määratud serotüüp ei kuulu §-s 2 esitatud salmonellooside või zoonoossete haigusetekitajate hulka, rakendab loomapidaja looma- ja linnukarjas nakkusallika kõrvaldamiseks, nakkuse edasise leviku tõkestamiseks ning ristsaastumise vältimiseks Ameti määratud asjakohaseid bioohutusmeetmeid.

**§ 19. *Salmonell*a-positiivses sea- ja veisekarjas kohaldatavad kitsendused ja abinõud**

(1) Amet kohaldab *Salmonella*-positiivses sea- ja veisekarjas järgmisi kitsendusi ja abinõusid:

1) viivitamata korraldatakse kliiniliselt haige, salmonelloosi- või zoonoosse haigusetekitajaga nakatunud looma eraldamine teistest loomadest ning loomadele tehtud uuringute ja rakendatud meetmete kohta arvestuse pidamine;

2) looma karjast väljaviimine keelatakse muul eesmärgil kui lõikes 6 sätestatud nõuete kohaseks tapmiseks tapamajas kooskõlas toiduhügieeni käsitlevate Euroopa Liidu õigusaktidega;

3) karjas tehakse epidemioloogiline uurimine ning vajaduse korral võetakse proove;

4) loomakasvatushoones või rajatise osas, kus on nakatunud loomad, keelatakse kõrvaliste isikute viibimine;

5) loomakasvatushoone või -rajatise osas, kus on nakatunud loomad, kasutatakse loomade talitamisel kaitseriietust ning sealt lahkudes puhastatakse ja desinfitseeritakse jalanõud;

6) pärast nakatunud looma tapmisele saatmist pestakse ja desinfitseeritakse volitatud veterinaararsti juhiste kohaselt loomakasvatushoone või -rajatise osa, kus looma peeti;

7) nakatunud loomalt pärineva toorpiima kasutamine toidu ja söödana keelatakse;

8) nõutud on veiste ja sigade sõnniku ning kasutatud allapanu käitlemine volitatud veterinaararsti juhiste kohaselt viisil, mis välistab *Salmonella* spp. leviku.

(2) *Salmonella*-positiivsest karjast pärineva looma piima võib toidu ja söödana kasutada, kui seda on töödeldud kooskõlas toiduhügieeni käsitlevate Euroopa Liidu õigusaktidega viisil, mis tagab *Salmonella* spp. hävimise. Karja teenindav volitatud veterinaararst teavitab toorpiima töötlemise vajadusest piima edasist käitlejat.

(3) Kui sea- või veisekarjas leitud haigusetekitaja ei kuulu §-s 2 loetletud salmonellooside ja zoonoossete haigusetekitajate hulka, võtab Amet nakkusallika väljaselgitamiseks iga 5–10 looma kohta ühe ametliku proovi ning söödaproovi. Loomalt, kellel esinevad kliinilise salmonelloosi tunnused, võetakse individuaalne väljaheiteproov.

(4) Tapamajas sigade lümfisõlmedest kontrollprogrammi kohaselt võetud proovides *Salmonella* spp. leidmise puhul selgitab Amet välja tapetud sea päritolukarja epidemioloogilise olukorra ning nakkusallika väljaselgitamiseks võtab Amet vajaduse korral sea päritolukarjast väljaheiteproovid arvestusega üks proov iga 5–10 looma kohta.

(5) Eraldatud kliiniliselt haiget ja salmonelloosi- või zoonoosse haigusetekitajaga nakatunud siga või veist võib ravida. Ravitud loomalt võtab Amet väljaheiteproovi salmonelloosi- või zoonoosse haigusetekitaja tuvastamiseks kaks korda ühekuulise vahega, kuni saadakse kaks korda järjest negatiivne tulemus.

(6) Amet kohaldab *Salmonella*- positiivsest karjast pärit sea ja veise tapmisele saatmise korral järgmisi kitsendusi ja abinõusid:

1) loom saadetakse tapmisele volitatud veterinaararsti teadmisel;

2) kliiniliselt terve, kuid positiivse väljaheiteproovi andnud looma tapamajja saatmisel teavitab karja teenindav volitatud veterinaararst tapamaja järelevalveametnikku looma saabumisest vähemalt 24 tundi ette;

3) kliiniliselt haiget looma tapmisele ei saadeta.

(7) Loomapidaja rakendab *Salmonella*- positiivses sea- ja veisekarjas järgmisi abinõusid:

1) korraldab pärast nakatunud looma tapmisele saatmist loomakasvatushoone või rajatise pesemise ja desinfektsiooni;

2) vajaduse korral korraldab deratisatsiooni ja uluklindude tõrje ning võtab kasutusele meetmed, et välistada koera, kassi ja uluklinnu pääs loomapidamisruumi;

3) peab arvestust *Salmonella* spp. uuringute, nakatunud looma liikumise ja tapmisele saatmise, ruumide ja inventari puhastamise ning desinfitseerimise, saastunud sõnniku käitlemise, tapmisele saadetud looma veovahendi puhastamise ja desinfitseerimise kohta.

(8) Selles paragrahvis sätestatud abinõusid ja kitsendusi kohaldatakse salmonelloositõrjeks ka määruses nimetamata muude põllumajandusloomade suhtes.

**§ 20. *Salmonella*- positiivsest sea- või veisekarjast pärineva looma tapmine ja edasine käitlemine**

(1) Kui *Salmonell*a- positiivsest sea- või veisekarjast pärineva looma väljaheiteproovi tulemus on positiivne, rakendab käitleja looma tapmisel ja edasisel käitlemisel tapamajas järgmisi nõudeid:

1) loom tapetakse muul päeval kui teised loomad või tööpäeva lõpus viimasena;

2) pärast looma tapmist ruum ja seadmed puhastatakse ning desinfitseeritakse;

3) looma liha ladustatakse toidukõlblikust lihast eraldi ning kuumtöödeldakse selliselt, et liha sisetemperatuur tõuseb vähemalt temperatuurini 71 ± 1 °C;

4) lõpptoodet kontrollitakse toiduohutuse nõuete kohaselt, et tagada *Salmonella* spp. hävimine.

(2) Pärast lõike 1 punkti 2 kohaselt ruumide ja seadmete puhastamist ning desinfitseerimist võtab käitleja tapamajas tootmispindadelt ja seadmetelt hügieeniproovid *Salmonella* spp. tuvastamiseks.

(3) Kui tootmispinnalt või seadmelt võetud hügieeniproovi tulemus on positiivne, tuleb ruume ja seadmeid puhastada ning desinfitseerida, kuni kahel järjestikusel päeval võetud hügieeniproovide tulemused on *Salmonella* spp. suhtes negatiivsed.

**§ 21. Lambal, kitsel ja hobusel salmonelloosi diagnoosimisel kohaldatavad kitsendused ja abinõud**

Lambal, kitsel ja hobusel salmonelloosi diagnoosimisel kohaldatakse §-des 19 ja 20 sätestatud kitsendusi ja abinõusid.

**§ 22. *Salmonella*- positiivses linnukarjas kohaldatavad üldised kitsendused ja abinõud**

(1) Amet kohaldab *Salmonella*- positiivses linnukarjas järgmisi kitsendusi ja abinõusid:

1) keelatakse lindude karjast väljaviimine muul eesmärgil kui tapamajas tapmiseks kooskõlas toiduhügieeni käsitlevate Euroopa Liidu õigusaktidega. Kliiniliselt haigeid linde tapmisele ei saadeta;

2) *Salmonella*- positiivse karja tapmisele saatmisest teavitab volitatud veterinaararst tapamaja järelevalveametnikku vähemalt 24 tundi ette;

3) munatootmise eesmärgil peetavad tootmiskarja linnud tapetakse või hukatakse viivitamata, noorlindude karjad tapetakse või hukatakse ühe kuu jooksul arvates proovi positiivse tulemuse saamise päevast. Lihatootmise eesmärgil peetavad linnukarjad tapetakse või hukatakse hiljemalt kasvatusperioodi lõpus;

4) karjas viiakse läbi epidemioloogiline uurimine ning vajaduse korral võetakse proove;

5) keelatakse uute lindude toomine karja;

6) lindlas, kus on nakatunud linnud, keelatakse kõrvaliste isikute viibimine;

7) keelatakse haigusetekitajaga saastunud sõnniku ladustamine ettevõtte territooriumile, kus tegeletakse linnukasvatusega. Sõnnik kompostitakse või kahjutustatakse nakkuse levikut välistaval viisil volitatud veterinaararsti juhiste kohaselt lindlast piisavas kauguses.

(2) Kui *Salmonella*- positiivse linnukarja linde ei tapeta, siis linnud hukatakse ning hukatud linnud kahjutustatakse ja kõrvaldatakse Euroopa Parlamendi ja nõukogu määruses (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002 (ELT L 300, 14.11.2009, lk 1–33), sätestatud nõuete kohaselt järelevalveametniku kontrolli all.

(3) Kui linnukarjas leitud haigusetekitajad ei kuulu §-s 2 loetletud salmonellooside või zoonoossete haigusetekitajate hulka, rakendab loomapidaja *Salmonella*- positiivses linnukarjas järgmisi abinõusid:

1) lindude talitamisel kasutatakse kaitseriietust ning ruumist lahkudes puhastatakse ja desinfitseeritakse jalanõud;

2) haigusetekitajatega kokkupuutunud ning jäätmete eemaldamiseks kasutatud prügikonteiner ja veokonteiner pestakse ning desinfitseeritakse iga kord pärast selle kasutamist;

3) pärast nakatunud lindude tapmisele saatmist ja munade vedu pestakse ning desinfitseeritakse korduvkasutatav konteiner, veokast ja veovahend;

4) munade veoks kasutatud pappkastid ja -restid hävitatakse;

5) pärast nakatunud lindude tapmisele saatmist eemaldatakse viivitamata lindlast sõnnik, lindla puhastatakse ja pestakse, kasutatud lindla inventar, abiruumid ja veovahendid desinfitseeritakse ning seejärel lindla ventileeritakse.

(4) Lõike 3 punkti 5 kohaselt puhastatud pindadelt ja seadmetelt võetakse hügieeniproovid *Salmonella* spp. tuvastamiseks.

(5) Kui pindadelt ja seadmetelt võetud hügieeniproovi tulemus on positiivne, tuleb pindu ja seadmeid puhastada ja desinfitseerida, kuni hügieeniproovide tulemused on *Salmonella* spp. suhtes negatiivsed.

**§ 23. *Salmonella*- positiivses lindude tootmiskarjas kohaldatavad täiendavad kitsendused ja abinõud**

(1) Amet kohaldab *Salmonella*- positiivses tootmiskarjas järgmisi täiendavaid kitsendusi ja abinõusid:

1) *Salmonella*- positiivse tootmiskarja lindude ravi keelatakse. Linnud tapetakse ning lindudelt pärinev liha kuumtöödeldakse toiduhügieeni käsitlevates Euroopa Liidu õigusaktides sätestatud viisil, mis tagab *Salmonella* spp. hävimise, või linnud hukatakse ning hukatud linnud kahjutustatakse ja kõrvaldatakse Euroopa Parlamendi ja nõukogu määruses (EÜ) nr 1069/2009 sätestatud nõuete kohaselt järelevalveametniku kontrolli all;

2) ettevõttes korraldatakse teiste samal territooriumil olevate tootmiskarjade uurimine *Salmonella enteritidis*’e ja *Salmonella typhimurium*’i suhtes;

3) kui ettevõttes on mitu tootmiskarja, kogutakse *Salmonella*- positiivse tootmiskarja lindude munad pärast teiste tootmiskarjade lindude munade kogumist.

(2) Loomapidaja rakendab *Salmonella*- positiivses linnukarjas järgmisi abinõusid:

1) vajaduse korral korraldab deratisatsiooni ja uluklindude tõrje ning võtab kasutusele meetmed, et välistada koera, kassi ja uluklinnu pääs loomapidamisruumi;

2) peab arvestust *Salmonella* spp. uuringute, nakatunud looma liikumise ja tapmisele saatmise, ruumide ja inventari puhastamise ning desinfitseerimise, saastunud sõnniku käitlemise ning tapmisele saadetud looma veovahendi puhastamise ja desinfitseerimise kohta;

3) peab *Salmonella*- positiivsest linnukarjast pärit toidumunade kohta arvestust, mis sisaldab vähemalt andmeid karja koodi, lindla numbri, karja vanuse ja munemiskuupäeva kohta;

4) peab töötlemisele saadetud toidumunade kohta arvestust, mis sisaldab vähemalt andmeid karja kohta, mille lindudelt toidumunad pärinevad, munemiskuupäeva, munade väljastuskuupäeva, toidumunade kogust ja ettevõtte andmeid, kuhu munad on töötlemiseks saadetud.

**§ 24. *Salmonella*- positiivses lindude sugukarjas kohaldatavad täiendavad kitsendused ja abinõud**

(1) Amet kohaldab *Salmonella*- positiivses sugukarjas järgmisi täiendavaid kitsendusi ja abinõusid:

1) keelatakse haudemunade hautamine ning need kahjutustatakse ja kõrvaldatakse Euroopa Parlamendi ja nõukogu määruses (EÜ) nr 1069/2009 sätestatud nõuete kohaselt või kasutatakse toiduks pärast toiduhügieeni käsitlevate Euroopa Liidu õigusaktidega ettenähtud töötlemist viisil, mis tagab *Salmonella* spp. hävimise;

2) linnud hukatakse või tapetakse hiljemalt ühe kuu jooksul arvates proovi positiivse tulemuse saamise päevast. Tapetud lindudelt pärinev liha kuumtöödeldakse kooskõlas toiduhügieeni käsitlevate Euroopa õigusaktidega viisil, mis tagab Salmonella spp. hävimise;

3) pärast nakatunud lindude hukkamisele või tapmisele saatmist pestakse ja desinfitseeritakse linnukasvatushoone volitatud veterinaararsti juhiste kohaselt ning tootmispindadelt ja seadmetelt võetakse hügieeniproovid *Salmonella* spp. tuvastamiseks;

4) kui karjas on avastatud zoonoossed haigusetekitajad, pulloroos või kanade ja kalkunite tüüfus või kui kari on kliiniliste haigustunnustega, peatatakse linnukasvatushoones tootmistegevus kaheks nädalaks (edaspidi *profülaktiline vaheaeg*);

5) linnukasvatushoones korraldatakse kolm päeva enne tootmistegevuse jätkamist aerosooldesinfitseerimine.

(2) Kui lõike 1 punkti 3 kohaselt võetud hügieeniproovi tulemus on positiivne, tuleb tootmispindu ja seadmeid pesta ja desinfitseerida, kuni hügieeniproovide tulemused on *Salmonella* spp. suhtes negatiivsed.

(3) *Salmonella*- positiivses karjas, kus peetakse noorlinde sugu- ja tootmiskarja viimise eesmärgil, tuleb linnud hukata või tappa hiljemalt ühe kuu jooksul arvates proovi positiivse tulemuse saamise päevast.

(4) Amet võib lubada linnu hukkamata jätta ja ravida komisjoni määruse (EÜ) nr 1177/2006, millega rakendatakse Euroopa Parlamendi ja nõukogu määrust (EÜ) nr 2160/2003 seoses konkreetsete tõrjemeetodite kasutamise nõuetega riiklike salmonelloositõrje programmide raames (ELT L 212, 2.8.2006, lk 3–5), artikli 2 lõike 2 punktis b nimetatud linde seal sätestatud nõuete kohaselt.

(5) Loomapidaja rakendab *Salmonella*- positiivses linnukarjas järgmisi abinõusid:

1) vajaduse korral korraldab deratisatsiooni ja uluklindude tõrje ning võtab kasutusele meetmed, et välistada koera, kassi ja uluklinnu pääs loomapidamisruumi;

2) peab arvestust *Salmonella* spp. uuringute, nakatunud looma liikumise, tapmisele saatmise, ruumide ja inventari puhastamise ning desinfitseerimise, saastunud sõnniku käitlemise ja tapmisele saadetud looma veovahendi puhastamise ning desinfitseerimise kohta;

3) peab *Salmonella*- positiivsest linnukarjast pärit haudemunade kohta arvestust, mis sisaldab vähemalt andmeid karja koodi, lindla numbri, karja vanuse ja munemiskuupäeva kohta;

4) peab töötlemisele või kõrvaldamisele saadetud munade kohta arvestust, mis sisaldab vähemalt andmeid karja kohta, mille lindudelt munad pärinevad, ning andmeid munemiskuupäeva, väljastuskuupäeva ja munade koguse ning selle ettevõtte kohta, kuhu munad on töötlemiseks või kõrvaldamiseks saadetud.

**§ 25. *Salmonella*- positiivsest lindude sugukarjast pärinevate haudemunade ja ühepäevaste tibude edasisel käitlemisel haudejaamas kohaldatavad kitsendused ja abinõud**

Amet kohaldab haudejaamas *Salmonella*- positiivsest sugukarjast pärinevate haudemunade ja ühepäevaste tibude edasisele käitlemisele järgmisi kitsendusi ja abinõusid:

1) haudejaama saadetud haudemunad kahjutustatakse ja kõrvaldatakse Euroopa Parlamendi ja nõukogu määruses (EÜ) nr 1069/2009 sätestatud nõuete kohaselt või töödeldakse kooskõlas toiduhügieeni käsitlevate Euroopa Liidu õigusaktidega viisil, mis tagab *Salmonella* spp. hävimise;

2) haudes olevad munad kahjutustatakse ning kõrvaldatakse Euroopa Parlamendi ja nõukogu määruses (EÜ) nr 1069/2009 sätestatud nõuete kohaselt järelevalveametniku kontrolli all;

3) haudejaamas koorunud ööpäevased tibud hukatakse kohe ning kahjutustatakse ja kõrvaldatakse Euroopa Parlamendi ja nõukogu määruses (EÜ) nr 1069/2009 sätestatud nõuete kohaselt.

**§ 26. *Salmonella*- positiivse linnukarja lindude tapmisel ja edasisel käitlemisel kohaldatavad abinõud**

(1) Käitleja rakendab *Salmonella*- positiivse linnukarja lindude tapmisel ja edasisel käitlemisel järgmisi abinõusid:

1) linnud tapetakse muul päeval kui teised linnud või tööpäeva lõpus viimasena;

2) linnud tapetakse sellisel viisil, et *Salmonella* spp. haigusetekitaja levik oleks minimaalne;

3) liha ladustatakse toidukõlblikust lihast eraldi ning kuumtöödeldakse selliselt, et liha sisetemperatuur tõuseb vähemalt temperatuurini 71 ± 1 °C;

4) lõpptoodet kontrollitakse toiduohutuse nõuete kohaselt, et tagada Salmonella spp. hävimine;

5) pärast ruumide ja seadmete puhastamist ning desinfitseerimist võtab käitleja tapamajas tootmispindadelt ja seadmetelt hügieeniproovid *Salmonella* spp. tuvastamiseks.

(2) Kui tootmispinnalt või seadmelt võetud hügieeniproovi tulemus on positiivne, tuleb ruume ja seadmeid puhastada ning desinfitseerida, kuni kahel järjestikusel päeval võetud hügieeniproovide tulemused on *Salmonella* spp. suhtes negatiivsed.

**§ 27. *Salmonella*- positiivse linnukarja lindudelt pärinevate toidumunade edasine käitlemine**

(1) *Salmonella*- positiivsest linnukarjast pärinevaid toidumune võib turustada toiduks, kui neid on töödeldud kooskõlas toiduhügieeni käsitlevate Euroopa Liidu õigusaktidega viisil, mis tagab *Salmonella* spp. hävimise. Linnukarja teenindav volitatud veterinaararst teavitab toidumunade töötlemise vajadusest munade edasist käitlejat.

(2) *Salmonella*- positiivsest linnukarjast pärinevad toidumunad saadetakse töötlemisele teisest linnukarjast pärinevatest munadest eraldi konteineris või kastis ning need märgistatakse komisjoni määruses (EÜ) nr 589/2008, milles sätestatakse nõukogu määruse (EÜ) nr 1234/2007 üksiasjalikud rakenduseeskirjad munade turustusnormide kohta (ELT L 163, 24.6.2008, lk 6–23), sätestatud nõuete kohaselt.

(3) *Salmonella*- positiivsest linnukarjast pärinevad toidumunad ning teadmata tervisliku staatusega linnukarja lindudelt pärinevad toidumunad, mida ei töödelda lõigete 1 ja 2 kohaselt, märgistatakse Euroopa Liidu õigusaktides sätestatud nõuete kohaselt ning kahjutustatakse ja kõrvaldatakse Euroopa Parlamendi ja nõukogu määruses (EÜ) nr 1069/2009 sätestatud nõuete kohaselt järelevalveametniku kontrolli all.

(4) Käitleja peab ettevõttes lõikes 1 nimetatud linnukarjast pärinevate toidumunade kohta arvestust, mis sisaldab vähemalt andmeid ettevõtte kohta, kust toidumunad pärinevad, ning andmeid toidumunade koguse, töötlemiskuupäeva ja -režiimi kohta.

**§ 28. Salmonelloosi- ning zoonoosse haigusetekitaja avastamisel haudejaamas kohaldatavad kitsendused ja abinõud**

(1) Amet kohaldab haudejaamas, kus on avastatud salmonelloositekitaja või zoonoosne haigusetekitaja, järgmisi kitsendusi ja abinõusid:

1) haudejaamas viiakse läbi epidemioloogiline uurimine, mille käigus selgitatakse välja nakkusallikas ja nakkuse leviku teed, salmonelloosi- ning zoonoosse haigusetekitaja esinemine sugukarjas, kari, kust haudemuna pärineb, samal perioodil haudejaamas koorunud ja sealt välja saadetud tibude sihtkoht ning haudemasin, milles hautati nakatunud haudemuna;

2) välja selgitatakse kõik haudemasinad, milles on veel samast nakatunud linnukarjast pärinevaid haudemune;

3) 24 tundi pärast haudejaama desinfitseerimist võetakse haudejaamas tootmispindadelt, seadmetelt ja inventarilt hügieeniproovid *Salmonella* spp. tuvastamiseks.

(2) Käitleja rakendab lõikes 1 nimetatud haudejaamas viivitamata järgmisi abinõusid:

1) haudemunade hautamine katkestatakse, haudemasin tühjendatakse ning munad kahjutustatakse ja kõrvaldatakse Euroopa Parlamendi ja nõukogu määruses (EÜ) nr 1069/2009 sätestatud nõuete kohaselt järelevalveametniku kontrolli all;

2) haudejaama ruumid, seadmed ja inventar puhastatakse, pestakse ja desinfitseeritakse.

(3) Kui lõike 1 punkti 3 kohaselt võetud hügieeniproovi tulemus on positiivne, tuleb tootmispindu, seadmeid ja inventari puhastada, pesta ja desinfitseerida, kuni hügieeniproovide tulemused on Salmonella spp. suhtes negatiivsed.

(4) Pärast negatiivse uurimistulemuse saamist tehakse haudejaamas kahenädalane profülaktiline vaheaeg.

(5) Pärast profülaktilist vaheaega ja vähemalt kolm päeva enne uute haudemunade haudejaama toomist tehakse haudejaamas aerosooldesinfitseerimine.

(6) Amet võib haudejaamas lubada jätkata tootmist ilma profülaktilise vaheajata, kui seal on kasutusel haudesüsteem, mille puhul pannakse haudemunad haudemasinasse korraga sisse ja võetakse sealt korraga välja, või alternatiivne haudesüsteem, mille puhul ühes haudemasinas hautatakse ainult ühe sugukarja lindude mune. Välja selgitatakse kõik haudemasinad, milles on veel samast nakatunud sugukarjast pärinevaid haudemune. Selline haudemasin tühjendatakse ning haudemunad hävitatakse. Haudesaal ja haudemasinad puhastatakse, pestakse ja desinfitseeritakse.

**§ 29. *Salmonella* spp. avastamisel tapamajas, lihalõikusettevõttes ja muus ettevõttes, kus tegeletakse loomsete saaduste käitlemisega toiduks, kohaldatavad abinõud**

(1) Tapamajas loomal lümfisõlmedes *Salmonella* spp. avastamisel korraldab Amet looma päritolufarmis epidemioloogilise uurimise eesmärgiga selgitada välja võimalikud nakkusallikad ja nakkuse leviku teed.

(2) Tapamajas, lihalõikusettevõttes või muus ettevõttes võetud ametlikus proovis *Salmonella* spp. avastamisel teavitab järelevalveametnik sellest käitlejat.

(3) Käitleja võetud proovis *Salmonella* spp. avastamisest teavitab käitleja Põllumajandus-ja Toiduametit hiljemalt kolme tööpäeva jooksul.

(4) Käitleja selgitab välja nakkuse allika ja leviku tee ning rakendab meetmeid tootmisprotsessis hügieeninõuete parandamiseks ja rakendatud meetmete tõhususe kontrollimiseks.

(5) Käitleja rakendab asjakohaseid meetmeid ruumide, seadmete ja inventari pesemisel ning desinfitseerimisel.

(6) Pärast ettevõtte puhastamist ja desinfitseerimist võtab käitleja tootmispindadelt, seadmetelt ja inventarilt hügieeniproovid *Salmonella* spp. tuvastamiseks.

(7) Kui lõikes 6 nimetatud hügieeniproov on positiivne, tuleb ruume, seadmeid ja inventari puhastada, pesta ja desinfitseerida, kuni hügieeniproovide tulemused on *Salmonella* spp. suhtes negatiivsed.

(8) Käitleja teavitab järelevalveasutust rakendatud meetmetest ja proovide tulemustest kirjalikult.

**§ 30. *Salmonella* spp. avastamisel sööda käitleja ettevõttes ning loomakasvatushoones ja -rajatises kohaldatavad kitsendused ja abinõud**

(1) *Salmonella* spp. avastamisel ettevõttes, kus tegeletakse sööda tootmise, töötlemise, vahendamise, vedamise või ladustamisega müügi eesmärgil, ning loomakasvatushoones ja -rajatises, kus loomapidaja käitleb sööta oma loomadele söötmiseks, samuti loomakasvatushoones või -rajatises, kus loomade söötmiseks on kasutatud sööta, milles on avastatud Salmonella spp., kohaldab Amet järgmisi kitsendusi ja abinõusid:

1) selgitatakse välja nakkusallikas, nakkuse leviku ulatus ja leviku teed;

2) nakkusallika väljaselgitamiseks võetakse proovid asjakohastest söötadest;

3) keelatakse nakatunud söödapartii kasutamine söödaks;

4) saastunud ruumid ja seadmed puhastatakse ning desinfitseeritakse järelevalveametniku juhiste kohaselt;

5) pärast desinfektsiooni võetakse pindadelt hügieeniproovid puhtuse- ja desinfektsioonitoimingute tõhususe kontrollimiseks.

(2) Lõike 1 punktis 3 nimetatud sööta võib loomadele anda, kui seda on töödeldud ja pärast töötlemist võetud proovide kohaselt on sööt nõuetekohane.

(3) Käitleja rakendab lõikes 1 nimetatud ettevõttes järgmisi abinõusid:

1) *Salmonella* spp. tekitajaga saastunud söödapartii töödeldakse viisil, mis tagab *Salmonella* spp. hävimise;

2) *Salmonella* spp. tekitajaga saastunud söödapartiiga kokku puutunud ruumid, seadmed, transpordi- ja töövahendid puhastatakse ja desinfitseeritakse;

3) käitlemisruumides tehakse vajaduse korral deratisatsioon ja uluklindude tõrje;

4) kui lõike 1 punkti 5 kohaselt tootmispinnalt või ruumist võetud hügieeniproovi tulemus on positiivne, tuleb ruume ja pindu puhastada ja desinfitseerida, kuni hügieeniproovide tulemused on *Salmonella* spp. suhtes negatiivsed.

**§ 31. Kitsenduste lõpetamine**

(1) Amet lõpetab kitsendused, kui pärast desinfitseerimist võetud proovide tulemused on negatiivsed.

(2) Paragrahvis 28 sätestatud kitsendused lõpetatakse, kui § 28 lõike 5 kohaselt tehtud aerosooldesinfitseerimisest on möödunud vähemalt kolm päeva.

(3) Kitsenduste lõpetamisest teavitab Amet loomapidajat ja ettevõtjat kirjalikult.

**4. peatükk.**

**Rakendussätted**

**§ 32. Määruse jõustumine**

Määrus jõustub 1. juulil 2021. a.

(allkirjastatud digitaalselt)

Urmas Kruuse

Maaeluminister

(allkirjastatud digitaalselt)

Tiina Saron

Kantsler

**KAVAND**

09.03.2021

|  |  |
| --- | --- |
| Määrus | xx.xx.2021 nr ….. |
| **Teatamiskohustuslike zoonooside loetelu** |  |

Määrus kehtestatakse veterinaarseaduse § 63 lõike 4 alusel.

**§ 1.** **Reguleerimisala**

Käesoleva määrusega kehtestatakse selliste zoonooside loetelu, mille diagnoosimisest inimesel on Terviseamet kohustatud teatama Põllumajandus- ja Toiduametile.

**§ 2. Teatamiskohustuslike zoonooside loetelu**

Teatamiskohustuslikud zoonoosid inimesel on:

1) brutselloos;

2) ehhinokokkoos;

3) kampülobakterenteriit;

4) krüptosporidioos;

5) leptospiroos;

6) marutõbi;

7) salmonelloos;

8) siberi katk;

9) trihhinelloos;

10) tuberkuloos, põhjustatud Mycobacterium bovis’est;

11) tulareemia.

**§ 3. Määruse jõustumine**

Määrus jõustub 1. juulil 2021. a.

(allkirjastatud digitaalselt)

Sotsiaalminister

(allkirjastatud digitaalselt)

Kantsler

****

**KAVAND**

09.03.2021

|  |  |
| --- | --- |
| Määrus | xx.xx.2021 nr ….. |
| **Kohustuslikult ja vajaduspõhiselt tõrjutavate loomataudide nimekiri, mille puhul taudikahju hüvitatakse** |  |

Määrus kehtestatakse veterinaarseaduse § 65 lõike 6 alusel.

**§ 1. Reguleerimisala**

Määrusega kehtestatakse nende kohustuslikult ja vajaduspõhiselt tõrjutavate loomataudide nimekiri, mille puhul loomatauditõrjega seoses tekkinud kahju hüvitatakse.

**§ 2. Mitte eriti ohtlike loomataudide nimekiri**

Loomatauditõrjega seoses tekkinud kahju hüvitatakse veterinaarseaduse § 65 lõike 6 kohaselt järgmiste loomataudide puhul:

1) veiste brutselloos;

2) veiste tuberkuloos;

3) veiste enzootiline leukoos;

4) lammaste-kitsede brutselloos (*B. melitensis*);

5) marutaud.

**§ 3. Määruse jõustumine**

Määrus jõustub 1. juulil 2021. a.

(allkirjastatud digitaalselt)

Urmas Kruuse

Maaeluminister

(allkirjastatud digitaalselt)

Tiina Saron

Kantsler

****

**KAVAND**

09.03.2021

|  |  |
| --- | --- |
| Määrus | xx.xx.2021 nr ….. |
| **Nõuded eksperdiarvamusele ja looma, sealhulgas aretuslooma väärtuse arvutamise kord** |  |

Määrus kehtestatakse veterinaarseaduse § 66 lõike 4 alusel.

**§ 1. Reguleerimisala**

Määrusega kehtestatakse nõuded eksperdi arvamusele ja looma, sealhulgas aretuslooma väärtuse arvutamise kord.

**§ 2. Eksperdi arvamus**

(1) Eksperdi arvamus (edaspidi *arvamus*) vormistatakse kirjalikult.

(2) Arvamus sisaldab vähemalt:

1) turuanalüüsi, mille käigus hinnatakse üldist majandussituatsiooni ja asjaomase loomaliigi loomade üldist hinnataset ning nõudluse-pakkumise vahekorra võrdlust;

2) analüüsi ja hinnangut looma saavutatud toodangunäitajate kohta, mis mõjutavad looma turuväärtust, ning looma tõuomaduste ja järglaste arvu kohta;

3) aretuslooma väärtuse suuruse arvutamisel kasutatud metoodikate kirjeldust ja kasutatava meetodi valiku põhjendust;

4) ettepanekut looma väärtuse suuruse kohta, näidates ära, kuidas see väärtus on kujunenud võttes muuhulgas arvesse looma vanust, sugu ja soetusväärtust ning tuues välja asjaolud, mis võivad looma väärtust muuta;

5) viited hindamisel kasutatud teoreetilistele materjalidele ja andmeallikatele.

**§ 3. Looma arvestusliku väärtuse arvutamise kord**

(1) Looma arvestusliku väärtuse arvutamiseks korrutatakse looma lihakaal liha keskmise kokkuostuhinnaga.

(2) Looma lihakaal saadakse korrutades tema kaalulehele märgitud eluskaalu järgmise koefitsiendiga:

1) veise puhul 0,47;

2) sea puhul 0,72;

3) linnu puhul 0,67;

4) lamba puhul 0,47.

(3) Kuni 77 päeva vanuse põrsa arvestuslikuks väärtuseks on komisjoni rakendusmääruse (EL) 2017/1185 artikkel 11 ja I lisa punki 6 ning komisjoni delegeeritud määruse (EL) 2017/1182 artikkel 13 punkt b alapunkti iii alusel, Euroopa Komisjonile edastatud ja Euroopa Komisjoni veebilehel avaldatud põrsa hind põrsa kontrolltapmise, hukkamise või hukkumise kalendrikuule eelnenud kalendrikuul.

(4) Looma eluskaal saadakse looma kaalumisel veterinaarjärelevalveametniku kontrolli all. Linnu puhul võib tema eluskaalu määramiseks kaaluda linnukarja, mille moodustavad samavanused linnud, keda söödetakse ühesuguse söötmisskeemi alusel, ühekorraga ning saadud eluskaalu summa jagada karjas olevate lindude arvuga.

(5) Liha keskmiseks kokkuostuhinnaks võetakse looma tapmisele, sealhulgas kontrolltapmisele või hukkamisele või looma hukkumisele eelnenud kvartali Statistikaameti avaldatud selle loomaliigi liha keskmine kokkuostuhind.

**§ 4. Aretuslooma väärtuse arvutamise kord**

(1) Aretuslooma väärtuse arvutab ekspert § 2 lõike 2 punktis 3 nimetatud metoodika kohaselt.

(2) Juhul kui aretuslooma järglaste arv on väiksem kui tavaliselt sellises vanuses ja selliste tõuomadustega loomal ning kui looma tapmise, sealhulgas kontrolltapmise, hukkamise või loomataudi tõttu hukkumise ajaks ei ole ta saavutanud muid asjakohaseid tõuomaduse näitajaid, arvutatakse selle aretuslooma väärtus §-s 3 sätestatud korras arvestusliku väärtusena.

**§ 5. Määruse jõustumine**

Määrus jõustub 1. juulil 2021. a.

(allkirjastatud digitaalselt)

Urmas Kruuse

Maaeluminister

(allkirjastatud digitaalselt)

Tiina Saron

Kantsler

****

**KAVAND**

09.03.2021

|  |  |
| --- | --- |
| Määrus | xx.xx.2021 nr ….. |
| **Veterinaararsti loomatauditõrje toimingus osalemise tasu määrad ja veterinaararstile tasu maksmise kord** |  |

Määrus kehtestatakse veterinaarseaduse § 73 lõike 6 alusel.

**§ 1. Veterinaararstile loomatauditõrje toimingu tegemise eest tasu maksmise kord**

(1) Veterinaararstile makstakse loomatauditõrje toimingu tegemise eest tasu kord kuus eelmisel kuul tehtud loomatauditõrje toimingute eest veterinaararsti Põllumajandus-ja Toiduametile esitatud aruande alusel.

(2) Veterinaararst, kes on käibemaksukohustuslane, lisab aruandele käibemaksuseaduse §-s 37 sätestatud nõuete kohase arve, millele märgib muu hulgas tasutava käibemaksusumma, mis lisandub määruses sätestatud tasu määrale.

(3) Põllumajandus-ja Toiduamet kontrollib veterinaararsti aruandes esitatud andmete õigsust. Tegelikkusele mittevastavate andmete alusel tasu ei maksta ja nende alusel väljamakstud tasu tuleb tagastada.

(4) Põllumajandus- ja Toiduameti peadirektori käskkirja alusel kantakse tasu veterinaararsti aruandes märgitud arveldusarvele 20 päeva jooksul aruande esitamisest arvates.

**§ 2. Veterinaararstile loomatauditõrje toimingu tegemise eest makstava tasu määrad**

(1) Loomatauditõrje toimingu tegemise eest makstava tasu määrad ühe looma kohta on järgmised:

1) veise, hobuse, lamba või kitse vaktsineerimine – 0,65 eurot;

2) sea vaktsineerimine – 0,30 eurot.

(2) Koera või kassi vaktsineerimise eest makstava tasu määr ühe looma kohta on 1,50 eurot.

**§ 3. Veterinaararstile loomatauditõrjeks muu teenuse osutamise eest makstava tasu määrad**

Veterinaarseaduse alusel veterinaararsti tehtava §-s 2 nimetamata loomatauditõrje toimingu tasu määrad lepitakse kokku veterinaararsti ning Põllumajandus- ja Toiduameti vahel sõlmitavas lepingus. Tasu ülemmäär on 1597,79 eurot kuus.

**§ 4. Määruse jõustumine**

Määrus jõustub 1. juulil 2021. a.

(allkirjastatud digitaalselt)

Urmas Kruuse

Maaeluminister

(allkirjastatud digitaalselt)

Tiina Saron

Kantsler

****

**KAVAND**

09.03.2021

|  |  |
| --- | --- |
| Määrus | xx.xx.2021 nr ….. |
| **Volitatud veterinaararsti volitusega seotud veterinaarjärelevalve toimingu tegemise eest makstava tasu määrad ja tasu maksmise kord ning volitatud veterinaararsti sõidukulude katteks makstava hüvitise määr sõidukilomeetri kohta** |  |

Määrus kehtestatakse veterinaarseaduse § 84 lõike 3 ja lõike 6 alusel.

**§ 1. Volitatud veterinaararsti volituse raames tehtud veterinaarjärelevalve toimingute eest tasustamise kord**

(1) Volitatud veterinaararsti volituse raames tehtud veterinaarjärelevalve toimingute eest tasustatakse kord kuus tasustamisele eelnenud kuu eest volitatud veterinaararsti esitatud aruande ja sellele lisatud arve alusel.

(2) Volitatud veterinaararst, kes on käibemaksukohustuslane, lisab aruandele käibemaksuseaduse § 37 nõuete kohase arve, millel märgitud tasutav käibemaksusumma lisandub määruses sätestatud tasu määrale.

(3) Põllumajandus- ja Toiduamet kontrollib volitatud veterinaararsti aruandes esitatud andmete õigsust. Tegelikkusele mittevastavate andmete alusel tasu ei maksta ja nende alusel väljamakstud tasu tuleb tagastada.

(4) Tasu volitatud veterinaararsti volituse raames tehtavate veterinaarjärelevalve toimingute eest makstakse Põllumajandus- ja Toiduameti eelarve kaudu.

(5) Tasu kantakse volitatud veterinaararsti näidatud arvelduskontole kümne tööpäeva jooksul aruande esitamisest arvates.

**§ 2. Volitatud veterinaararsti poolt loomataudide ennetamiseks ja diagnoosimiseks tehtavate veterinaarjärelevalve toimingute tasu määrad**

(1) Veistel esinevate loomataudide ennetamise ja diagnoosimise korral tehtavate toimingute tasu määrad ühe looma kohta on järgmised:

1) tuberkuliniseerimine ja tuberkuliiniproovi hindamine – 3 eurot;

2) ajukoe proovi võtmine tapamajas – 4,15 eurot;

3) ajukoe proovi võtmine väljaspool tapamaja – 10 eurot;

4) vereproovi võtmine – 1,5 eurot;

5) piimaproovi võtmine – 0,45 eurot;

6) koproproovi võtmine – 0,45 eurot;

7) vaktsineerimine – 0,65 eurot.

(2) Sigadel esinevate loomataudide ennetamise ja diagnoosimise korral tehtavate toimingute tasu määrad ühe looma kohta on järgmised:

1) tuberkuliniseerimine ja tuberkuliiniproovi hindamine – 3 eurot;

2) vereproovi võtmine – 2 euro;

3) vaktsineerimine – 0,3 eurot;

4) koproproovi võtmine – 0,45 eurot.

(3) Hobustel, lammastel ja kitsedel esinevate loomataudide ennetamise ja diagnoosimise korral tehtavate toimingute tasu määrad ühe looma kohta on järgmised:

1) vereproovi võtmine – 1,5 eurot;

2) vaktsineerimine – 0,65 eurot;

3) koproproovi võtmine – 0,45 eurot;

4) ajukoe proovi võtmine tapamajas – 4,15 eurot;

5) ajukoe proovi võtmine väljaspool tapamaja – 10 eurot.

(4) Lindudel esinevate loomataudide ennetamise ja diagnoosimise korral tehtavate toimingute tasu määrad ühe linnu kohta on järgmised:

1) tuberkuliniseerimine ja tuberkuliiniproovide uurimine – 0,1 eurot;

2) vereproovi võtmine – 0,1 eurot.

(5) Lindudel esinevate loomataudide ennetamise ja diagnoosimise korral tehtavate toimingute tasu määrad ühe proovi kohta on järgmised:

1) koproproovi võtmine lindla põrandalt, puuris peetava kodulinnu puhul sõnnikukraaperilt või muust sobivast kohast – 0,05 eurot;

2) ühe paari proovivõtusokkidega sokiproovi võtmine – 1,1 eurot;

3) lindla tolmuproovi võtmine – 0,65 eurot.

(6) Koera või kassi vaktsineerimise tasu määr ühe looma kohta on 1,5 eurot.

(7) Marutaudi tõrjeprogrammi raames uuritavalt rebaselt, kährikkoeralt ja šaakalilt uurimismaterjali võtmise tasu määr ühe looma kohta on 50 eurot.

(8) Volitatud veterinaararsti teenuste osutamisega kaasnevate üldkulude katmiseks makstava kontrollkäigu tasu määr ühe kontrollkäigu kohta on 30 eurot.

(9) Käesolevas paragrahvis loetlemata volitatud veterinaararsti tehtavate veterinaarjärelevalve toimingute tasu ülemmäär on 500 eurot kuus.

**§ 4. Volitatud veterinaararsti sõidukulude katteks makstava hüvitise määr sõidukilomeetri kohta**

(1) Hüvitise määr auto kasutuskulu iga läbisõidu kilomeetri kohta järelevalveobjektini ja tagasi on 0,4 eurot, millele lisandub käibemaks.

(2) Lõiget 1 ei kohaldata § 2 lõike 1 punktis 3 ja § 2 lõike 3 punktis 5 nimetatud teenuse osutamise korral.

**§ 4. Määruse jõustumine**

Määrus jõustub 1. juulil 2021. a.

(allkirjastatud digitaalselt)

Urmas Kruuse

Maaeluminister

(allkirjastatud digitaalselt)

Tiina Saron

Kantsler

****

**KAVAND**

09.03.2021

|  |  |
| --- | --- |
| Määrus | xx.xx.2021 nr ….. |
| **Maaeluministri määruste muutmine** |  |

Määrus kehtestatakse söödaseaduse § 293 lõike 6, § 294 lõike 6 ja 295 lõike 6, toiduseaduse § 493 lõike 5, § 494 lõike 6 ja § 495 lõike 6, veterinaarseaduse § 87 lõike 7, § 88 lõike 10 ja § 89 lõike 6, Euroopa Liidu ühise põllumajanduspoliitika rakendamise seaduse § 67 lõike 2 ja § 82 lõike 3, maaelu ja põllumajandusturu korraldamise seadusealuse § 18 lõike 1 ja § 202 lõike 1 alusel.

**§ 1.** **Maaeluministri 20. detsembri 2019. a määruse nr 89 „Toidu-, sööda- ja veterinaarjärelevalvetasu maksmise, sularahas vastuvõtmise ja maksmise kontrollimise ning enammakstud järelevalvetasu tagastamise kord” muutmine**

Maaeluministri 20. detsembri 2019. a määruse nr 89 „Toidu-, sööda- ja veterinaarjärelevalvetasu maksmise, sularahas vastuvõtmise ja maksmise kontrollimise ning enammakstud järelevalvetasu tagastamise kord” muudetakse järgmiselt:

**1)** määruse preambul sõnastatakse järgmiselt:

„Määrus kehtestatakse söödaseaduse § 294 lõike 6 ja § 295 lõike 6, toiduseaduse § 494 lõike 6 ja § 495 lõike 6 ning veterinaarseaduse § 88 lõike 10 ja § 89 lõike 6 alusel.”;

**2)** paragrahvi 3 lõikes 2 asendatakse sõna „viiendaks” sõnaga „seitsmendaks”;

**3)** paragrahvi 3 lõiked 3–6 muudetakse ja sõnastatakse järgmiselt:

„(3) Järelevalvetasu sissenõudmisel Euroopa Parlamendi ja nõukogu määruse (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus) (ELT L 95, 07.04.2017, lk 1–142), IV lisas ning veterinaarseaduses sätestatud ja selle alusel kehtestatud määrades arvestab ametnik olenevalt tehtud veterinaarjärelevalve toimingust loomade liiki ja arvu, loomade kaalu, loomsete saaduste kogust, kaubasaadetiste arvu või üksikjuhtudel käitlemisettevõttes või selle osas tehtud veterinaarjärelevalve toimingute arvu.

(4) Veterinaarseaduse § 86 lõikes 3, toiduseaduse §-s 491 ja söödaseaduse §-s 291 nimetatud järelevalvetoimingute eest järelevalvetasu sissenõudmisel arvestatakse toiminguid teinud ametnike arvu ning toimingu tegemisele kulunud aega.

(5) Järelevalvetasu sissenõudmise otsus tehakse kohustatud isikule teatavaks viie tööpäeva jooksul otsuse tegemise päevast arvates elektroonilise kättetoimetamisega, kui isik on andnud selleks nõusoleku.

(6) Kui kohustatud isik ei ole andnud nõusolekut järelevalvetasu sissenõudmise otsuse elektrooniliseks kättetoimetamiseks, tehakse järelevalvetasu sissenõudmise otsus teatavaks otsuse paberärakirja või -väljavõtte kättetoimetamisega Põllumajandus- ja Toiduameti poolt või posti teel viie tööpäeva jooksul otsuse tegemise päevast arvates.”;

**4)** paragrahvi 3 täiendatakse lõikega 7:

„(7) Kohustatud isik kannab järelevalvetasu üle otsuses näidatud Rahandusministeeriumi riigikassa kontsernikonto koosseisus olevale arvelduskontole kahekümne kaheksa päeva jooksul järelevalvetasu sissenõudmise otsuse saamise päevast arvates, kasutades otsuses märgitud viitenumbrit.”;

**5)** paragrahvi 4 lõikes 1 asendatakse sõnad „veterinaarkorralduse seaduse” sõnaga „veterinaarseaduse”;

**6)** paragrahvi 4 lõikes 3 asendatakse tekstiosa „veterinaarkorralduse seaduse § 357 lõike 5” tekstiosaga „veterinaarseaduse § 88 lõike 9”;

**7)** paragrahv 8 muudetakse ja sõnastatakse järgmiselt:

„**§ 8. Enammakstud järelevalvetasu tagastamise kord isiku taotlusel**

Kohustatud isikul on kahe aasta jooksul järelevalvetasu maksmise päevast arvates õigus esitada Põllumajandus- ja Toiduametile kirjalik taotlus enammakstud järelevalvetasu tagastamiseks, kui enammakstud järelevalvetasu ei ole tagastatud veterinaarseaduse § 89 lõike 1 kohaselt. Taotlusele tuleb lisada ka järelevalvetasu maksmist tõendav dokument.”;

**8)** paragrahvis 11 asendatakse sõna „kalendripäeva” sõnaga „päeva”.

**§ 2. Maaeluministri 17. detsembri 2020. a määruse nr 78 „Toidu-, sööda- ja veterinaarjärelevalve toimingute tegemise eest võetava tunnitasu määra kehtestamine 2021. aastaks**” **muutmine**

Maaeluministri 17. detsembri 2020. a määruse nr 78 „Toidu-, sööda- ja veterinaarjärelevalve toimingute tegemise eest võetava tunnitasu määra kehtestamine 2021. aastaks” preambul muudetakse järgmiselt:

„Määrus kehtestatakse toiduseaduse § 493 lõike 5, söödaseaduse § 293 lõike 6 ja veterinaarseaduse § 87 lõike 7 alusel.”

**§ 3. Maaeluministri 06. veebruari 2019. a määruse nr 12 „Mesilaspere toetus” muutmine**

Maaeluministri 06. veebruari 2019. a määruse nr 12 „Mesilaspere toetus” § 1 lõikes 1 asendatakse tekstiosa „loomatauditõrje seaduse § 4” tekstiosaga „veterinaarseaduse § 5 lõike 1”

**§ 4. Maaeluministri 30. aprilli 2019.a määruse nr 44 „Põllumajanduskindlustustoetus” muutmine**

Maaeluministri 30. aprilli 2019.a määruse nr 44 „Põllumajanduskindlustustoetus” § 2 lõikes 3 asendatakse tekstiosa „loomatauditõrje seaduse §-s 583, 588 või 589” tekstiosaga „veterinaarseaduse §-s 103, 104, 105 või 106”.

**§ 5. Maaeluministri 03. veebruari 2017. a määruse nr 14 „Põllumajandusettevõtja tulemuslikkuse parandamise investeeringutoetus” muutmine**

Maaeluministri 03. veebruari 2017. a määrust nr 14 „Põllumajandusettevõtja tulemuslikkuse parandamise investeeringutoetus” muudetakse järgmiselt:

**1)** paragrahvi 3 lõike 1 punktis 2 asendatakse tekstiosa „loomatauditõrje seaduse §-s 583, 588 või 589” tekstiosaga „veterinaarseaduse §-s 103, 104, 105 või 106”;

**2)** paragrahvi 5 lõikes 5 asendatakse tekstiosa „loomatauditõrje seaduse § 11 lõike 5” tekstiosaga „veterinaarseaduse § 26 lõike 2”;

**3)** paragrahvi 22 lõike 4 punktis 3 asendatakse tekstiosa „loomatauditõrje seaduse § 11 lõike 5” asendatakse „veterinaarseaduse § 26 lõike 2”.

**§ 6. Maaeluministri 26. juuni 2017. a määruse nr 48 „Ohtliku taimekahjustaja ja eriti ohtliku loomataudi tõttu kahjustunud põllumajandusliku tootmise potentsiaali taastamise toetus” muutmine**

Maaeluministri 26. juuni 2017. a määruse nr 48 „Ohtliku taimekahjustaja ja eriti ohtliku loomataudi tõttu kahjustunud põllumajandusliku tootmise potentsiaali taastamise toetus” muudetakse järgmiselt:

**1)** paragrahvi 2 lõike 1 punktis 1 asendatakse tekstiosa „põllumajandusministri 25. novembri 1999. a määruse nr 34 „Teatamiskohustuslike ja registreerimiskohustuslike loomataudide loetelu kinnitamine” 1. osa 1. peatüki 1. jaos nimetatud” tekstiosaga „veterinaarseaduse § 6 lõikes 4”;

**2)** paragrahvi 3 lõike 4 punktis 3 asendatakse tekstiosa „loomatauditõrje seaduse §-s 583, 588 või 589” tekstiosaga „veterinaarseaduse §-s 103, 104, 105 või 106”.

**§ 7. Määruse jõustumine**

Määrus jõustub 1. juulil 2021. a.

(allkirjastatud digitaalselt)

Urmas Kruuse

Maaeluminister

(allkirjastatud digitaalselt)

Tiina Saron

Kantsler

****

**KAVAND**

09.03.2021

|  |  |
| --- | --- |
| Määrus | xx.xx.2021 nr ….. |
| **Põllumajandusministri määruste muutmine** |  |

Määrus kehtestatakse toiduseaduse § 26 lõike 3 ja Euroopa Parlamendi ja nõukogu määruse (EÜ) nr 853/2004, millega sätestatakse loomset päritolu toidu hügieeni erireeglid (ELT L 139, 30.04.2004, lk 55–205), artikli 1 lõike 4 ning artikli 10 lõike 8 punkti a ning § 52 lõike 4 ja § 53 lõike 7, veterinaarseaduse § 41 lõike 5, ravimiseaduse § 15 lõike 6 ja § 15 lõike 7, loomakaitseseaduse § 3 lõike 4 punkti 1, § 3 lõike 5 ja Vabariigi Valitsuse 8. mai 2002. a määruse nr 161 „Volituste andmine loomakaitseseadusest tulenevate õigusaktide kehtestamiseks” punkti 4 ja punkti 41, Euroopa Liidu ühise põllumajanduspoliitika rakendamise seaduse § 58 lõike 5, § 59 lõike 5, § 60 lõike 4, § 621 lõike 2 ja § 67 lõike 2 alusel.

**§ 1.** **Põllumajandusministri 15. juuni 2006. a määruse nr 71 „Toorpiima käitlemise hügieeninõuded” muutmine**

Põllumajandusministri 15. juuni 2006. a määruse nr 71 „Toorpiima käitlemise hügieeninõuded” preambul sõnastatakse järgmiselt:

„Määrus kehtestatakse toiduseaduse § 26 lõike 3, veterinaarseaduse § 41 lõike 6 ning Euroopa Parlamendi ja nõukogu määruse (EÜ) nr 853/2004, millega sätestatakse loomset päritolu toidu hügieeni erireeglid (ELT L 139, 30.04.2004, lk 55–205), artikli 1 lõike 4 ning artikli 10 lõike 8 punkti a alusel.”.

**§ 2.** **Põllumajandusministri 06. juuni 2007. a määruse nr 88 „Volitatud laboratooriumina tegutsemiseks volituse andmise taotluse sisunõuded, taotlusele lisatavate dokumentide loetelu ning taotluse menetlemise kord” muutmine**

Põllumajandusministri 06. juuni 2007. a määruse nr 88 „Volitatud laboratooriumina tegutsemiseks volituse andmise taotluse sisunõuded, taotlusele lisatavate dokumentide loetelu ning taotluse menetlemise kord” preambul sõnastatakse järgmiselt:

„Määrus kehtestatakse toiduseaduse § 52 lõike 4 alusel.”.

**§ 3.** **Põllumajandusministri 13. märtsi 2007. a määruse nr 20 „Referentlaboratooriumina tegutsemiseks volituse andmise taotluse sisu nõuded, taotlusele lisatavate dokumentide loetelu ja taotluse menetlemise kord” muutmine**

Põllumajandusministri 13. märtsi 2007. a määruse nr 20 „Referentlaboratooriumina tegutsemiseks volituse andmise taotluse sisu nõuded, taotlusele lisatavate dokumentide loetelu ja taotluse menetlemise kord” preambul sõnastatakse järgmiselt:

„Määrus kehtestatakse toiduseaduse § 53 lõike 7 alusel.”.

**§ 4. Põllumajandusministri 12. jaanuari 2009. a määruse nr 5 „Biostimulaatorite, hormoonpreparaatide ja muude ainete nimekiri, mille käitlemine põllumajandusloomadel kasutamise eesmärgil on keelatud, ning nimetatud ainete põllumajandusloomade raviks kasutamise erijuhud” muutmine**

Põllumajandusministri 12. jaanuari 2009. a määruse nr 5 „Biostimulaatorite, hormoonpreparaatide ja muude ainete nimekiri, mille käitlemine põllumajandusloomadel kasutamise eesmärgil on keelatud, ning nimetatud ainete põllumajandusloomade raviks kasutamise erijuhud” § 2 lõike 1 punktis 1 ja lõike 2 punktis 1 asendatakse tekstiosa „«Loomatauditõrje seaduse» § 11 lõike 2” tekstiosaga „veterinaarseaduse § 31 lõike 3”.

**§ 5. Põllumajandusministri 23. oktoobri 2002. a määruse nr 78 „Nõuded vasikate pidamisele ja selleks ettenähtud ruumile või ehitisele” muutmine**

Põllumajandusministri 23. oktoobri 2002. a määruse nr 78 „Nõuded vasikate pidamisele ja selleks ettenähtud ruumile või ehitisele” preambul sõnastatakse järgmiselt:

„Määrus kehtestatakse loomakaitseseaduse § 3 lõike 4 punkti 1 ja Vabariigi Valitsuse 8. mai 2002. a määruse nr 161 „Volituste andmine loomakaitseseadusest tulenevate õigusaktide kehtestamiseks” punkti 4 alusel.”.

**§ 6. Põllumajandusministri 23. detsembri 2005. a määruse nr 128 „Tingimisi toidukõlbliku liha märgistamise nõuded toiduhügieeni tagamiseks” muutmine**

Põllumajandusministri 23. detsembri 2005. a määruse nr 128 „Tingimisi toidukõlbliku liha märgistamise nõuded toiduhügieeni tagamiseks” § 1 lõike 3 punktis 2 asendatakse tekstiosa „«Loomatauditõrje seaduse» § 43 lõike 2” tekstiosaga „veterinaarseaduse § 62 lõike 5”.

**§ 7. Põllumajandusministri 27. augusti 2009. a määruse nr 91 „Nõuded lamba ja kitse pidamise ja selleks ettenähtud ruumi või ehitise kohta” muutmine**

Põllumajandusministri 27. augusti 2009. a määruse nr 91 „Nõuded lamba ja kitse pidamise ja selleks ettenähtud ruumi või ehitise kohta” preambul sõnastatakse järgmiselt:

„Määrus kehtestatakse loomakaitseseaduse § 3 lõike 4 punkti 1 ja Vabariigi Valitsuse 8. mai 2002. a määruse nr 161 „Volituste andmine loomakaitseseadusest tulenevate õigusaktide kehtestamiseks” punkti 4 alusel.”.

**§ 8. Põllumajandusministri 27. augusti 2009. a määruse nr 90 „Nõuded veise pidamise ja selleks ettenähtud ruumi või ehitise kohta” muutmine**

Põllumajandusministri 27. augusti 2009. a määruse nr 90 „Nõuded veise pidamise ja selleks ettenähtud ruumi või ehitise kohta” preambul sõnastatakse järgmiselt:

„Määrus kehtestatakse loomakaitseseaduse § 3 lõike 4 punkti 1 ja Vabariigi Valitsuse 8. mai 2002. a määruse nr 161 „Volituste andmine loomakaitseseadusest tulenevate õigusaktide kehtestamiseks” punkti 4 alusel.”.

**§ 10. Põllumajandusministri 20. jaanuari 2015. a määruse nr 7 „Väikeste põllumajandusettevõtete arendamise toetuse andmise ja kasutamise tingimused ning kord” muutmine**

Põllumajandusministri 20. jaanuari 2015. a määrust nr 7 „Väikeste põllumajandusettevõtete arendamise toetuse andmise ja kasutamise tingimused ning kord” muudetakse järgmiselt:

1) paragrahvi 3 lõikes 2 asendatakse tekstiosa „loomatauditõrje seaduse § 196 lõike 1 punkti 1” tekstiosaga „veterinaarseaduse § 24 lõike 2 punkti 1”;

2) paragrahvi 16 lõikes 6 asendatakse tekstiosa „loomatauditõrje seaduse § 196 lõike 1 punkti 1” tekstiosaga „veterinaarseaduse § 24 lõike 2 punkti 1”.

**§ 11. Põllumajandusministri 19. juuni 2003. a määruse nr 59 „Nõuded kanade pidamisele ja selleks ettenähtud ruumile või ehitisele” muutmine**

Põllumajandusministri 19. juuni 2003. a määruse nr 59 „Nõuded kanade pidamisele ja selleks ettenähtud ruumile või ehitisele” preambul sõnastatakse järgmiselt:

„Määrus kehtestatakse loomakaitseseaduse § 3 lõike 4 punkti 1 ja Vabariigi Valitsuse 8. mai 2002. a määruse nr 161 „Volituste andmine loomakaitseseadusest tulenevate õigusaktide kehtestamiseks” punkti 4 alusel.”.

**§ 12. Põllumajandusministri 23. augusti 2010. a määruse nr 87 „Loomakasvatusehitise investeeringutoetuse saamise nõuded, toetuse taotlemise ja taotluse menetlemise täpsem kord” muutmine**

Põllumajandusministri 23. augusti 2010. a määruse nr 87 „Loomakasvatusehitise investeeringutoetuse saamise nõuded, toetuse taotlemise ja taotluse menetlemise täpsem kord” § 5 lõikes 4 asendatakse tekstiosa „«Loomatauditõrje seaduse» § 7 lõike 2” tekstiosaga „veterinaarseaduse § 24”.

**§ 13. Põllumajandusministri 23. veebruari 2005. a määruse nr 21 „Ravimite ning ravimsöötade loomahaiguste ennetamiseks ja raviks kasutamise tingimused ja kord” muutmine**

Põllumajandusministri 23. veebruari 2005. a määruse nr 21 „Ravimite ning ravimsöötade loomahaiguste ennetamiseks ja raviks kasutamise tingimused ja kord” § 3 lõige 1 muudetakse ja sõnastatakse järgmiselt:

„(1) Ravimit ja ravimsööta loomahaiguse ennetamiseks ja raviks kasutamiseks on lubatud välja kirjutada üksnes veterinaarseaduse §-s 12 sätestatud kutsetegevusluba omaval veterinaararstil (edaspidi *veterinaararst*).”.

**§ 14. Määruse jõustumine**

Määrus jõustub 1. juulil 2021. a.

(allkirjastatud digitaalselt)

Urmas Kruuse

Maaeluminister

(allkirjastatud digitaalselt)

Tiina Saron

Kantsler

**KAVAND**

09.03.2021

|  |  |
| --- | --- |
| Määrus | xx.xx.2021 nr ….. |
| **Vabariigi Valitsuse määruste muutmine seoses veterinaarseadusega** |  |

Määrus kehtestatakse loomakaitseseaduse § 5 lõike 4, „Euroopa Ühenduste Komisjoni, kes esindab Euroopa Ühendust, ja Eesti Vabariigi vahel sõlmitud Eesti Vabariigis põllumajanduse ja maaelu arendamise liitumiseelse programmi mitmeaastase rahastuslepingu” ratifitseerimise seaduse § 11 ning välisriigi kutsekvalifikatsiooni tunnustamise seaduse § 13 lõike 3, § 21 ja §216 lõike 2 alusel.

**§ 1.** **Vabariigi Valitsuse 16. aprilli 2002. a määruse nr 130 „Hulkuvate loomade püüdmise, pidamise ja nende omaniku kindlakstegemise ning hulkuvate loomade hukkamise kord” muutmine**

Vabariigi Valitsuse 16. aprilli 2002. a määrust nr 130 „Hulkuvate loomade püüdmise, pidamise ja nende omaniku kindlakstegemise ning hulkuvate loomade hukkamise kord” muudetakse järgmiselt:

**1)** paragrahvi 1 lõikes 2 asendatakse tekstiosa „Loomatauditõrje seaduse (RT I 1999, 57, 598; 2002, 13, 80) § 12 lõigete 1 ja 2” tekstiosaga „veterinaarseaduse § 37 lõigete 2 ja 4”;

**2)** paragrahvi 2 lõikes 1 asendatakse tekstiosa „Loomatauditõrje seaduse § 12 lõikest 3” tekstiosaga „veterinaarseaduse § 37 lõikest 3”;

**3)** paragrahvi 2 lõige 4 muudetakse ja sõnastatakse järgmiselt:

„(4) Looma püüdmise ajal loomal ebaloomuliku käitumise või teiste loomataudile iseloomulike tunnuste ilmnemise korral tuleb veterinaarseaduse § 49 lõike 1 kohaselt viivitamata teavitada Põllumajandus- ja Toiduametit või veterinaarseaduse § 49 lõike 2 kohaselt veterinaararsti.”;

**4)** paragrahvi 4 lõikes 5 asendatakse tekstiosa „«Loomatauditõrje seaduse» § 12 lõike 3” tekstiosaga „veterinaarseaduse § 37 lõike 5”;

**5)** paragrahv 6 muudetakse ja sõnastatakse järgmiselt:

„Hukatud looma korjus tuleb käidelda Euroopa Parlamendi ja nõukogu määruse (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002 (loomsete kõrvalsaaduste määrus) (ELT L 300, 14.11.2009, lk 1–33), kohaselt.”.

**§ 2.** **Vabariigi Valitsuse 10. juuli 2001. a määruse nr 234 „Eesti Vabariigis põllumajanduse ja maaelu arendamise liitumiseelse programmi raames antava toetuse tagasinõudmise ja tagasimaksmise kord” muutmine**

Vabariigi Valitsuse 10. juuli 2001. a määruse nr 234 „Eesti Vabariigis põllumajanduse ja maaelu arendamise liitumiseelse programmi raames antava toetuse tagasinõudmise ja tagasimaksmise kord” § 2 lõike 3 punktis 2 asendatakse tekstiosa „Loomatauditõrje seaduse (RT I 1999, 57, 598; 97, 861; 2000, 82, 526; 2001, 3, 4) § 38 lõike 4” tekstiosaga Euroopa Parlamendi ja nõukogu määrus (EL) 2016/429 (ELT L 84), artiklis 9 sätestatud taudide tagajärjel.

**§ 3.** **Vabariigi Valitsuse 08. augusti 2016. a määruse nr 6 „Reguleeritud ametikohad ja kutsealad, mille puhul rakendatakse hoiatusmehhanismi” muutmine**

Vabariigi Valitsuse 08. augusti 2016. a määruse nr 6 „Reguleeritud ametikohad ja kutsealad, mille puhul rakendatakse hoiatusmehhanismi” § 1 punktis 3 asendatakse tekstiosa „veterinaarkorralduse seaduse” tekstiosaga „veterinaarseaduse”.

**§ 4.** **Vabariigi Valitsuse 11. detsembri 2008. a määrus nr 163 „Reguleeritud ametikohad ja kutsealad, millel töötamiseks võib nõuda sobivustesti sooritamist või kohanemisaja läbimist ning millel ajutiseks töötamiseks võib teha välisriigi kutsekvalifikatsiooni eelnevat kontrolli” muutmine**

Vabariigi Valitsuse 11. detsembri 2008. a määrus nr 163 „Reguleeritud ametikohad ja kutsealad, millel töötamiseks võib nõuda sobivustesti sooritamist või kohanemisaja läbimist ning millel ajutiseks töötamiseks võib teha välisriigi kutsekvalifikatsiooni eelnevat kontrolli” § 3 punkt 16 muudetakse ja sõnastatakse järgmiselt:

„16) veterinaararst veterinaarseaduse tähenduses, kui veterinaararsti kutsekvalifikatsiooni tõendav dokument ei sisaldu veterinaarseaduse § 14 lõike 4 alusel kehtestatud loetelus;”.

**§ 5. Määruse jõustumine**

Määrus jõustub 1. juulil 2021. a.

Kaja Kallas

Peaminister

Urmas Kruuse

Maaeluminister

Taimar Peterkop

Riigisekretär